title: A Tanács (EU) 2015/201 határozata ( 2015. január 27. ) az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás által létrehozott állat- és növény-egészségügyi intézkedésekkel foglalkozó albizottságban, a vámügyekkel foglalkozó albizottságban és a földrajzi árujelzőkkel foglalkozó albizottságban az állat- és növény-egészségügyi intézkedésekkel foglalkozó albizottságnak, a vámügyekkel foglalkozó albizottságnak és a földrajzi árujelzőkkel foglalkozó albizottságnak az eljárási szabályzatáról szóló határozata elfogadása tekintetében az Európai Unió nevében képviselendő álláspontról

text:
                  2015.2.10.

                  HU

                  Az Európai Unió Hivatalos Lapja

                  L 33/19

         A TANÁCS (EU) 2015/201 HATÁROZATA
         (2015. január 27.)
         az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás által létrehozott állat- és növény-egészségügyi intézkedésekkel foglalkozó albizottságban, a vámügyekkel foglalkozó albizottságban és a földrajzi árujelzőkkel foglalkozó albizottságban az állat- és növény-egészségügyi intézkedésekkel foglalkozó albizottságnak, a vámügyekkel foglalkozó albizottságnak és a földrajzi árujelzőkkel foglalkozó albizottságnak az eljárási szabályzatáról szóló határozata elfogadása tekintetében az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:

                     (1)

                     Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás (1) (a továbbiakban: a megállapodás) 431. cikke előírja a megállapodás egyes részeinek ideiglenes alkalmazását.

                     (2)

                     A 2014/494/EU tanácsi határozat (2) 3. cikke megállapítja, hogy a megállapodás mely részeit kell ideiglenesen alkalmazni, ideértve az állat- és növény-egészségügyi intézkedésekkel (SPS-albizottság), a vámügyekkel, valamint a földrajzi árujelzőkkel foglalkozó albizottság létrehozására és működésére vonatkozó rendelkezéseket.

                     (3)

                     A megállapodás 65. cikkének (5) bekezdése értelmében az SPS-albizottság első ülésén elfogadja saját eljárási szabályzatát.

                     (4)

                     A megállapodás 74. cikke (3) bekezdésének e) pontja értelmében a vámügyekkel foglalkozó albizottság elfogadja saját eljárási szabályzatát.

                     (5)

                     A megállapodás 179. cikkének (2) bekezdése értelmében a földrajzi árujelzőkkel foglalkozó albizottság megállapítja saját eljárási szabályzatát.

                     (6)

                     Ezért indokolt meghatározni az Unió álláspontját az említett albizottságok által elfogadandó eljárási szabályzattal kapcsolatban,

               ELFOGADTA EZT A HATÁROZATOT:

            1. cikk

               (1)   A megállapodás 65. cikkével létrehozott állat- és növény-egészségügyi intézkedésekkel foglalkozó albizottságban az SPS albizottság eljárási szabályzatának elfogadásával kapcsolatban az Unió nevében képviselendő álláspontnak az említett albizottság e határozathoz csatolt határozattervezetén kell alapulnia.

               (2)   Az Uniót az SPS-albizottságban képviselő személyek a Tanács további határozata nélkül elfogadhatnak kisebb technikai jellegű módosításokat a határozattervezethez.

            2. cikk

               (1)   A megállapodás 74. cikkével létrehozott vámügyekkel foglalkozó albizottságban a vámügyekkel foglalkozó albizottság eljárási szabályzatának elfogadásával kapcsolatban az Unió nevében képviselendő álláspontnak az említett albizottság e határozathoz csatolt határozattervezetén kell alapulnia.

               (2)   Az Uniót a vámügyekkel foglalkozó albizottságban képviselő személyek a Tanács további határozata nélkül elfogadhatnak kisebb technikai jellegű módosításokat a határozattervezethez.

            3. cikk

               (1)   A megállapodás 179. cikkével létrehozott földrajzi árujelzőkkel foglalkozó albizottságban a földrajzi árujelzőkkel foglalkozó albizottság eljárási szabályzatának elfogadásával kapcsolatban az Unió nevében képviselendő álláspontnak az említett albizottság e határozathoz csatolt határozattervezetén kell alapulnia.

               (2)   Az Uniót a földrajzi árujelzőkkel foglalkozó albizottságban képviselő személyek a Tanács további határozata nélkül elfogadhatnak kisebb technikai jellegű módosításokat a határozattervezethez.

            4. cikk
            Ez a határozat az elfogadásának napján lép hatályba.

            Kelt Brüsszelben, 2015. január 27-én.

                  a Tanács részéről

                  az elnök

               J. REIRS

            (1)  HL L 261., 2014.8.30., 4. o.

            (2)  A Tanács 2014/494/EU határozata (2014. június 16.) az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásnak az Európai Unió nevében történő aláírásáról és ideiglenes alkalmazásáról (HL L 261., 2014.8.30., 1. o.).

            TERVEZET
            AZ EU–GRÚZIA ÁLLAT- ÉS NÖVÉNY-EGÉSZSÉGÜGYI INTÉZKEDÉSEKKEL FOGLALKOZÓ ALBIZOTTSÁG 1/2015. sz. HATÁROZATA
            (2015. hónap NN.)
            az eljárási szabályzatának elfogadásáról
            AZ EU–GRÚZIA ÁLLAT- ÉS NÖVÉNY-EGÉSZSÉGÜGYI INTÉZKEDÉSEKKEL FOGLALKOZÓ ALBIZOTTSÁG
            tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásra (1) (a továbbiakban: a megállapodás) és különösen annak 65. cikkére,
            mivel:

                        (1)

                        A megállapodás 431. cikkének megfelelően a megállapodás egyes részei 2014. szeptember 1-jétől ideiglenesen alkalmazandók.

                        (2)

                        A megállapodás 65. cikkének (2) bekezdése értelmében az állat- és növény-egészségügyi intézkedésekkel foglalkozó albizottság (a továbbiakban: SPS-albizottság) megvitatja a megállapodás IV. címében (Kereskedelem és kereskedelemmel kapcsolatos ügyek) szereplő 4. fejezet (Állat- és növény-egészségügyi intézkedések) végrehajtásával kapcsolatos kérdéseket.

                        (3)

                        A megállapodás 65. cikkének (5) bekezdése értelmében az SPS-albizottság elfogadja saját eljárási szabályzatát,

                  ELFOGADTA EZT A HATÁROZATOT:

               1. cikk
               Az SPS-albizottság mellékletben szereplő eljárási szabályzata elfogadásra kerül.

               2. cikk
               Ez a határozat az elfogadásának napján lép hatályba.

               Kelt …-án/-én

                     az SPS-albizottság részéről

                     az elnök

               (1)  HL L 261., 2014.8.30., 4. o.

               MELLÉKLET

                  Az EU-Grúzia állat- és növény-egészségügyi intézkedésekkel foglalkozó albizottság eljárási szabályzata

                  1. cikk
                  Általános rendelkezések

                     (1)   Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás (a továbbiakban: a megállapodás) 65. cikke (1) bekezdésének megfelelően létrehozott állat- és növény-egészségügyi intézkedésekkel foglalkozó albizottság (a továbbiakban: SPS-albizottság) támogatja a megállapodás 408. cikke (4) bekezdésében meghatározott, kereskedelmi formációban ülésező Társulási Bizottságot (a továbbiakban: a kereskedelmi formációban ülésező Társulási Bizottság) a feladatai ellátásában.

                     (2)   Az SPS-albizottság a megállapodás 65. cikkének (2) bekezdésében meghatározott feladatokat a megállapodás IV. címe 4. fejezetének 50. cikkében meghatározott célkitűzésekre tekintettel látja el.

                     (3)   Az SPS-albizottság az Európai Bizottság és Grúzia állat- és növény-egészségügyi ügyekért felelős képviselőiből áll.

                     (4)   Az SPS-albizottság elnöki tisztségét az Európai Bizottság vagy Grúzia állat- és növény-egészségügyi ügyekért felelős képviselője látja el a 2. cikkel összhangban.

                     (5)   Az ezen eljárási szabályzatban szereplő Felek meghatározása megfelel a megállapodás 428. cikkében szereplő meghatározásnak.

                  2. cikk
                  Elnökség
                  Az SPS-albizottság elnökségét – amely 12 hónapos időszakra szól – a Felek felváltva töltik be. Az első időszak a Társulási Tanács első ülésének napján kezdődik és ugyanazon év december 31-én ér véget.

                  3. cikk
                  Ülések

                     (1)   A Felek eltérő megállapodásának hiányában az SPS-albizottság a megállapodás hatálybalépését követő három hónapon belül, ezt követően pedig a Felek bármelyikének kérelmére vagy évente legalább egy alkalommal ülésezik.

                     (2)   Az SPS-albizottság üléseit az elnök hívja össze a Felek megállapodása szerinti időpontra és helyszínre. Amennyiben a Felek másként nem állapodnak meg, az SPS-albizottság elnöke az ülés kezdete előtt legkésőbb 28 naptári nappal kibocsátja az ülés összehívásáról szóló értesítést.

                     (3)   Az SPS-albizottság rendes ülését lehetőség szerint kellő idővel a kereskedelmi formációban ülésező Társulási Bizottság rendes ülése előtt kell összehívni.

                     (4)   Az SPS-albizottság üléseit bármilyen előzetesen egyeztetett technológia –például video- vagy audiokonferencia – igénybevételével meg lehet tartani.

                     (5)   Az SPS-albizottság az üléseken kívül – levelezés útján – is megtárgyalhat kérdéseket.

                  4. cikk
                  Küldöttségek
                  Az SPS-albizottság titkársága az ülések előtt tájékoztatja a Feleket a Felek ülésen részt vevő küldöttségeinek tervezett összetételéről.

                  5. cikk
                  Titkárság

                     (1)   Az Európai Bizottság egy tisztviselője és Grúzia egy tisztviselője együttesen jár el az SPS-albizottság titkáraként, és a titkári feladatokat együttesen, a kölcsönös bizalom és együttműködés szellemében végzik.

                     (2)   A kereskedelmi formációban ülésező Társulási Bizottság titkársága tájékoztatást kap az SPS-albizottság valamennyi határozatáról, véleményéről, ajánlásáról, jelentéséről és más, egyeztetett intézkedéséről.

                  6. cikk
                  Levelezés

                     (1)   Az SPS-albizottsághoz címzett levelezést valamelyik Fél titkárának kell küldeni, aki tájékoztatja erről a másik titkárt.

                     (2)   Az SPS-albizottság titkársága biztosítja az SPS-albizottságnak címzett leveleknek az SPS-albizottság elnökéhez való továbbítását, és adott esetben a 7. cikkben említett dokumentumokként való köröztetését.

                     (3)   A titkárság az elnöktől származó leveleket az elnök nevében megküldi a Felek részére. Az ilyen leveleket – adott esetben – a 7. cikkben előírtak szerint kell köröztetni.

                  7. cikk
                  Dokumentumok

                     (1)   Az SPS-albizottság titkárai köröztetik a dokumentumokat.

                     (2)   Minden Fél a saját titkárának továbbítja a dokumentumait. A titkár ezeket a dokumentumokat továbbítja a másik Fél titkárának.

                     (3)   Az uniós Fél titkára továbbítja ezeket a dokumentumokat az Unió felelős képviselőinek, és az ilyen levelezésből minden esetben másolatot küld Grúzia titkárának és a kereskedelmi formációban ülésező Társulási Bizottság titkárainak.

                     (4)   Grúzia titkára továbbítja a dokumentumokat Grúzia felelős képviselőinek és az ilyen levelezésből rendszerint másolatot küld az uniós Fél titkárának, valamint a kereskedelmi formációban ülésező Társulási Bizottság titkárainak.

                     (5)   Az SPS-albizottság titkárai kapcsolattartó pontokként szolgálnak a megállapodás 58. cikkében előírt információcsere céljából.

                  8. cikk
                  Titoktartás
                  Amennyiben a Felek erről másként nem határoznak, az SPS-albizottság ülései nem nyilvánosak. Amikor az egyik Fél bizalmasként megjelölt információkat terjeszt az SPS-albizottság elé, a másik Fél a szóban forgó információkat bizalmasként kezeli.

                  9. cikk
                  Az ülések napirendje

                     (1)   Az SPS-albizottság titkársága – a Felek által tett javaslatok alapján – összeállítja az ülések ideiglenes napirendjét és a 10. cikkben előírt operatív következtetések tervezetét. Az ideiglenes napirend azokat a pontokat tartalmazza, amelyeknek napirendbe való felvételére a titkárság valamelyik Féltől legkésőbb az ülés időpontja előtt 21 naptári nappal – a vonatkozó dokumentumokkal alátámasztott – felkérést kapott.

                     (2)   Az ideiglenes napirendet a vonatkozó dokumentumokkal együtt – a 7. cikkben előírtak szerint – az ülés kezdete előtt legkésőbb 15 naptári nappal köröztetni kell.

                     (3)   Az SPS-albizottság az egyes ülések kezdetén elfogadja a napirendet. A Felek egyetértésével a tervezett napirenden kívüli pontokat is fel lehet venni a napirendbe.

                     (4)   Az SPS-albizottság elnöke a Felek közötti megállapodás útján az egyes témakörökre vonatkozó tájékoztatás céljából a Felek egyéb szerveinek képviselőit vagy a témakör független szakértőit is felkérheti eseti alapon az SPS-albizottság ülésein való részvételre. A Felek biztosítják, hogy a megfigyelők vagy szakértők tiszteletben tartják a titoktartási követelményeket.

                     (5)   Különleges körülményekre tekintettel az SPS-albizottság elnöke a Felekkel való egyeztetést követően lerövidítheti az (1) és (2) bekezdésben meghatározott határidőket.

                  10. cikk
                  Jegyzőkönyvek és operatív következtetések

                     (1)   Az SPS-albizottság titkárai az egyes ülésekről közösen jegyzőkönyvtervezetet készítenek.

                     (2)   A jegyzőkönyvben az egyes napirendi pontok tekintetében főszabály szerint a következőket kell feltüntetni:

                                 a)

                                 az ülés résztvevőinek jegyzéke, az őket kísérő tisztviselők jegyzéke, és az ülésen részt vett megfigyelők vagy szakértők jegyzéke;

                                 b)

                                 az SPS-albizottság elé terjesztett dokumentumok;

                                 c)

                                 az SPS-albizottság valamely tagja által a jegyzőkönyvbe felvenni kért nyilatkozatok; valamint

                                 d)

                                 az ülés operatív következtetései a (4) bekezdéssel összhangban.

                     (3)   A jegyzőkönyvtervezetet az SPS-albizottság elé kell terjeszteni jóváhagyás céljából. A jegyzőkönyvtervezetet az SPS-albizottság adott ülését követő 28 naptári napon belül jóvá kell hagyni. A jegyzőkönyvtervezetről másolatot kell küldeni a 7. cikkben említett valamennyi címzett részére.

                     (4)   Az egyes ülések operatív következtetéseinek tervezetét az SPS-albizottság elnökségét betöltő Fél SPS-albizottságának titkára állítja össze, és – az ülés kezdete előtt legkésőbb 15 naptári nappal – továbbítja a Feleknek a napirenddel együtt. Ezt a tervezetet az ülés folyamán frissítik, majd az ülés befejezésekor, amennyiben a Felek másként nem állapodnak meg, az SPS-albizottság elfogadja az operatív következtetéseket, amelyek tükrözik a Felek megállapodása szerinti nyomonkövetési intézkedéseket. Az operatív következtetéseket – a róluk való megállapodást követően – csatolni kell a jegyzőkönyvhöz, és végrehajtásukat felül kell vizsgálni az SPS-albizottság következő üléseinek valamelyikén. Ennek céljából az SPS-albizottság sablont fogad el, amely lehetővé teszi az egyes intézkedések és a hozzájuk tartozó konkrét határidők nyomon követését.

                  11. cikk
                  Határozatok és ajánlások

                     (1)   A megállapodás 65. cikkében előírtak értelmében az SPS-albizottság határozatokat, véleményeket, ajánlásokat, jelentéseket és közös fellépéseket fogadhat el. E határozatokat, véleményeket, ajánlásokat, jelentéseket és közös fellépéseket a Felek konszenzussal fogadják el azt követően, hogy a vonatkozó, az elfogadásukhoz szükséges belső eljárások lezárultak. A határozatok kötelező erejűek a Felekre nézve, akik meghozzák az azok végrehajtásához szükséges intézkedéseket.

                     (2)   A határozatokat, véleményeket, ajánlásokat vagy jelentéseket az SPS-albizottság elnöke írja alá és az SPS-albizottság titkárai hitelesítik. A (3) bekezdés sérelme nélkül, az elnök ezeket a dokumentumokat azon az ülésen írja alá, amelyen a vonatkozó határozatot, véleményt, ajánlást vagy jelentést elfogadják.

                     (3)   Amennyiben a Felek így állapodnak meg, az SPS-albizottság – a vonatkozó belső eljárások lezárulása után – írásbeli eljárás keretében is hozhat határozatokat, tehet ajánlásokat, illetve fogadhat el véleményeket vagy jelentéseket. Az írásbeli eljárás a titkárok közötti hivatalos jegyzékváltásból áll, akik a Felek egyetértésével járnak el. E célból a javaslat szövegét a 7. cikknek megfelelően kell köröztetni a javaslattal kapcsolatos fenntartások, illetve módosítások közlésére nyitva álló, 21 naptári napnál nem rövidebb határidő megjelölésével. Különleges körülményekre tekintettel az elnök a Felekkel való egyeztetést követően lerövidítheti e határidőt. Miután megállapodtak az adott határozat, vélemény, ajánlás vagy jelentés szövegéről, azt az elnök írja alá és a titkárok hitelesítik.

                     (4)   Az SPS-albizottság jogi aktusai az esettől függően a „határozat”, „vélemény”, „ajánlás” vagy „jelentés” címet viselik. Minden határozat az elfogadásának napján lép hatályba, kivéve, ha a határozat másképp rendelkezik.

                     (5)   A határozatokat, véleményeket, ajánlásokat és jelentéseket meg kell küldeni a Feleknek.

                     (6)   A Felek dönthetnek úgy, hogy az SPS-albizottság határozatait, véleményeit és ajánlásait közzéteszik hivatalos lapjukban.

                  12. cikk
                  Jelentések
                  Az SPS-albizottság jelentést nyújt be a kereskedelmi formációban ülésező Társulási Bizottság részére a saját tevékenységéről, valamint a technikai munkacsoportok, illetve az SPS-albizottság által felállított ad hoc csoportok tevékenységéről. A jelentést 25 naptári nappal a kereskedelmi formációban ülésező Társulási Bizottság rendes évi ülése előtt kell benyújtani.

                  13. cikk
                  Nyelvek

                     (1)   Az SPS-albizottság hivatalos nyelvei az angol és a grúz.

                     (2)   Amennyiben erről másképp nem határoznak, az SPS-albizottság az említett nyelveken elkészített dokumentáció alapján folytatja tanácskozásait.

                  14. cikk
                  Költségek

                     (1)   A Felek maguk viselik az SPS-albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos költségeket is.

                     (2)   Az ülések megrendezésével és a dokumentumok sokszorosításával kapcsolatos költségeket az ülést rendező Fél viseli.

                     (3)   Az üléseken való tolmácsolással, valamint a dokumentumoknak a 13. cikk (1) bekezdése szerint angol és grúz nyelvre, illetve e nyelvekről történő fordításával kapcsolatos költségeket az ülést rendező Fél viseli.
                     A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli.

                  15. cikk
                  Az eljárási szabályzat módosítása
                  Ezen eljárási szabályzat az SPS-albizottság határozatával módosítható a megállapodás 65. cikkének (5) bekezdésével összhangban.

                  16. cikk
                  Technikai munkacsoportok és ad hoc csoportok

                     (1)   Az SPS-albizottság a megállapodás 65. cikkének (6) bekezdése szerinti határozattal adott esetben technikai munkacsoportokat vagy ad hoc csoportokat – köztük tudományos csoportokat vagy szakértői csoportokat – hozhat létre vagy szüntethet meg.

                     (2)   Az ad hoc csoportban nem szükségszerűen csak a Felek képviselői vehetnek részt tagként. A Felek biztosítják, hogy az SPS-albizottság által létrehozott bármely csoport tagjai tiszteletben tartják a megfelelő titoktartási követelményeket.

                     (3)   Amennyiben a Felek erről másként nem határoznak, az SPS-albizottság által létrehozott csoportok az SPS-albizottság felügyelete alatt működnek, amely felé jelentéstételi kötelezettséggel tartoznak.

                     (4)   A munkacsoportok találkozói szükség esetén összehívhatók, amelyekre személyes ülések vagy video- vagy audiokonferenciák formájában kerülhet sor.

                     (5)   Az SPS-albizottság titkársága másolatot kap valamennyi, a munkacsoportok tevékenysége szempontjából releváns levelezésről, dokumentumról és közleményről.

                     (6)   A munkacsoportok írásbeli ajánlásokat terjeszthetnek az SPS-albizottság elé. Az ajánlásokat konszenzussal kell meghozni, és továbbítani kell az SPS-albizottság elnöke számára, aki a 7. cikkben foglaltak szerint körözteti azokat.

                     (7)   Ezen eljárási szabályzat értelemszerűen az SPS-albizottság által létrehozott bármely munkacsoportra vagy ad hoc munkacsoportra alkalmazandó, feltéve, hogy e cikk másként nem rendelkezik. A kereskedelmi formációban ülésező Társulási Bizottságra való hivatkozást az SPS-albizottságra való hivatkozásként kell értelmezni.

            TERVEZET
            AZ EU–GRÚZIA VÁMÜGYEKKEL FOGLALKOZÓ ALBIZOTTSÁG 1/2015. sz. HATÁROZATA
            (2015. hónap NN)
            az eljárási szabályzatának elfogadásáról
            AZ EU–GRÚZIA VÁMÜGYEKKEL FOGLALKOZÓ ALBIZOTTSÁG,
            tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásra (1) (a továbbiakban: a megállapodás) és különösen annak 74. cikkére,
            mivel:

                        (1)

                        A megállapodás 431. cikkének megfelelően a megállapodás egyes részei 2014. szeptember 1-jétől ideiglenesen alkalmazandók.

                        (2)

                        A megállapodás 74. cikke értelmében a vámügyekkel foglalkozó albizottság nyomon követi a megállapodás IV. címe (Kereskedelem és kereskedelemmel kapcsolatos ügyek) 5. fejezetének (Vámügyi együttműködés és a kereskedelem könnyítése) végrehajtását és igazgatását.

                        (3)

                        A megállapodás 74. cikke (3) bekezdésének e) pontja értelmében a vámügyekkel foglalkozó albizottság elfogadja saját eljárási szabályzatát,

                  ELFOGADTA EZT A HATÁROZATOT:

               1. cikk
               A vámügyekkel foglalkozó albizottság mellékletben szereplő eljárási szabályzata elfogadásra kerül.

               2. cikk
               Ez a határozat az elfogadásának napján lép hatályba.

               Kelt …-án/-én

                     a vámügyekkel foglalkozó albizottság részéről

                     az elnök

               (1)  HL L 261., 2014.8.30., 4. o.

               MELLÉKLET

                  Az EU-Grúzia vámügyekkel foglalkozó albizottság eljárási szabályzata

                  1. cikk
                  Általános rendelkezések

                     (1)   Az egyrészről az Európai Unió és az Európai Atomenergia-közösség és tagállamaik, másrészről Grúzia közötti társulási megállapodás (a továbbiakban: a megállapodás) 74. cikke (1) bekezdésének megfelelően létrehozott vámügyekkel foglalkozó albizottság a megállapodás 74. cikkének (2) és (3) bekezdése szerint végzi feladatait.

                     (2)   A vámügyekkel foglalkozó albizottság az Európai Bizottság és Grúzia vámokért és vámügyekkel kapcsolatos kérdésekért felelős képviselőiből áll.

                     (3)   Az elnöki tisztséget az Európai Bizottság vagy Grúzia vámokért és vámügyekkel kapcsolatos kérdésekért felelős képviselője látja el a 2. cikkel összhangban.

                     (4)   Az ezen eljárási szabályzatban szereplő Felek meghatározása megfelel a megállapodás 428. cikkében szereplő meghatározásnak.

                  2. cikk
                  Elnökség
                  A vámügyekkel foglalkozó albizottság elnökségét – amely 12 hónapos időszakra szól – a Felek felváltva töltik be. Az első időszak a Társulási Tanács első ülésének napján kezdődik és ugyanazon év december 31-én ér véget.

                  3. cikk
                  Ülések

                     (1)   A Felek eltérő megállapodásának hiányában a vámügyekkel foglalkozó albizottság évente egyszer, vagy pedig bármely Fél kérésére ülésezik.

                     (2)   A vámügyekkel foglalkozó albizottság minden ülését az elnök hívja össze a Felek megállapodása szerinti időpontra és helyszínre. Amennyiben a Felek másként nem állapodnak meg, a vámügyekkel foglalkozó albizottság elnöke az ülés kezdete előtt legkésőbb 28 naptári nappal kibocsátja az ülés összehívásáról szóló értesítést.

                     (3)   A vámügyekkel foglalkozó albizottság üléseit bármilyen előzetesen egyeztetett technológia – például video- vagy audiokonferencia – igénybevételével meg lehet tartani.

                     (4)   A vámügyekkel foglalkozó albizottság az üléseken kívül – levelezés útján – is megtárgyalhat kérdéseket.

                  4. cikk
                  Küldöttségek
                  A vámügyekkel foglalkozó albizottság titkársága minden ülés előtt tájékoztatja a Feleket a Felek ülésen részt vevő küldöttségeinek tervezett összetételéről.

                  5. cikk
                  Titkárság

                     (1)   Az Európai Bizottság, valamint Grúzia egy-egy vámokért és vámügyi kérdésekért felelős tisztviselője együttesen jár el a vámügyekkel foglalkozó albizottság titkáraként, és titkári feladataikat együttesen, a kölcsönös bizalom és együttműködés szellemében végzik.

                     (2)   A megállapodás 408. cikke (4) bekezdésében meghatározott, kereskedelmi formációban ülésező Társulási Bizottság (a továbbiakban: a kereskedelmi formációban ülésező Társulási Bizottság) titkársága tájékoztatást kap a vámügyekkel foglalkozó albizottság valamennyi határozatáról, véleményéről, ajánlásáról, jelentéséről és más, egyeztetett intézkedéséről.

                  6. cikk
                  Levelezés

                     (1)   A vámügyekkel foglalkozó albizottsághoz címzett levelezést valamelyik Fél titkárának kell küldeni, aki tájékoztatja erről a másik titkárt.

                     (2)   A vámügyekkel foglalkozó albizottság titkársága biztosítja a vámügyekkel foglalkozó albizottságnak címzett leveleknek a vámügyekkel foglalkozó albizottság elnökéhez való továbbítását, és adott esetben a 7. cikkben említett dokumentumokként való köröztetését.

                     (3)   A titkárság az elnöktől származó leveleket a az elnök nevében megküldi a Felek részére. Az ilyen leveleket – adott esetben – a 7. cikkben előírtak szerint kell köröztetni.

                  7. cikk
                  Dokumentumok

                     (1)   A vámügyekkel foglalkozó albizottság titkársága körözteti a dokumentumokat.

                     (2)   Minden Fél a saját titkárának továbbítja a dokumentumait. A titkár ezeket a dokumentumokat továbbítja a másik Fél titkárának.

                     (3)   Az uniós Fél titkára továbbítja ezeket az dokumentumokat az Unió felelős képviselőinek, és az ilyen levelezésből minden esetben másolatot küld Grúzia titkárának. Az uniós Fél titkára a végleges dokumentumokból másolatot küld a kereskedelmi formációban ülésező Társulási Bizottság titkárainak.

                     (4)   Grúzia titkára továbbítja ezeket a dokumentumokat Grúzia felelős képviselőinek, és az ilyen levelezésből minden esetben másolatot küld az uniós Fél titkárának. Grúzia titkára a végleges dokumentumokból másolatot küld a kereskedelmi formációban ülésező Társulási Bizottság titkárainak.

                  8. cikk
                  Titoktartás
                  Amennyiben a Felek erről másként nem határoznak, a vámügyekkel foglalkozó albizottság ülései nem nyilvánosak. Amikor az egyik Fél bizalmasként megjelölt információkat terjeszt a vámügyekkel foglalkozó albizottság elé, a másik Fél a szóban forgó információkat bizalmasként kezeli.

                  9. cikk
                  Az ülések napirendje

                     (1)   A vámügyekkel foglalkozó albizottság titkársága – a Felek által tett javaslatok alapján – összeállítja az ülések ideiglenes napirendjét. Az ideiglenes napirend azokat a pontokat tartalmazza, amelyeknek napirendbe való felvételére a titkárság valamelyik Féltől legkésőbb az ülés időpontja előtt 21 naptári nappal – a vonatkozó dokumentumokkal alátámasztott – felkérést kapott.

                     (2)   Az ideiglenes napirendet a vonatkozó dokumentumokkal együtt – a 7. cikkben előírtak szerint – az ülés kezdete előtt legkésőbb 15 naptári nappal köröztetni kell.

                     (3)   A vámügyekkel foglalkozó albizottság az egyes ülések kezdetén elfogadja a napirendet. A Felek egyetértésével a tervezett napirenden kívüli pontokat is fel lehet venni a napirendbe.

                     (4)   A vámügyekkel foglalkozó albizottság elnöke a Felek közötti megállapodás útján az egyes témakörökre vonatkozó tájékoztatás céljából a Felek egyéb szerveinek képviselőit vagy a témakör független szakértőit is felkérheti eseti alapon az üléseken való részvételre. A Felek biztosítják, hogy a megfigyelők vagy szakértők tiszteletben tartják a titoktartási követelményeket.

                     (5)   Különleges körülményekre tekintettel a vámügyekkel foglalkozó albizottság elnöke a Felekkel való egyeztetést követően lerövidítheti az (1) és (2) bekezdésben meghatározott határidőket.

                  10. cikk
                  Jegyzőkönyvek és operatív következtetések

                     (1)   A ülések jegyzőkönyvtervezeteit – ideértve az ülések operatív következtetéseit – a vámügyekkel foglalkozó albizottság elnökségét betöltő Fél vámügyekkel foglalkozó albizottságának titkára állítja össze.

                     (2)   A jegyzőkönyvtervezetet – ideértve az operatív következtetéseket – a vámügyekkel foglalkozó albizottság elé kell terjeszteni jóváhagyás céljából. A jegyzőkönyvtervezetet a vámügyekkel foglalkozó albizottság adott ülését követő 28 naptári napon belül jóvá kell hagyni. A jegyzőkönyvtervezetről másolatot kell küldeni a 7. cikkben említett valamennyi címzett részére.

                  11. cikk
                  Határozatok és ajánlások

                     (1)   A megállapodás 74. cikkében előírtak értelmében a vámügyekkel foglalkozó albizottság gyakorlati rendelkezéseket, intézkedéseket, határozatokat és ajánlásokat fogadhat el. Ezeket a gyakorlati rendelkezéseket, intézkedéseket, határozatokat és ajánlásokat a Felek konszenzussal fogadják el azt követően, hogy a vonatkozó, az elfogadásukhoz szükséges belső eljárások lezárultak. A határozatok kötelező erejűek a Felekre nézve, a határozatok végrehajtása céljából megfelelő intézkedéseket hoznak.

                     (2)   A határozatokat vagy ajánlásokat a vámügyekkel foglalkozó albizottság elnöke írja alá és a vámügyekkel foglalkozó albizottság titkárai hitelesítik. A (3) bekezdés sérelme nélkül, az elnök ezeket a dokumentumokat azokon az üléseken írja alá, amelyeken a vonatkozó határozatokat vagy ajánlásokat elfogadják.

                     (3)   Amennyiben a Felek így állapodnak meg, a vámügyekkel foglalkozó albizottság – a vonatkozó belső eljárások lezárulása után – írásbeli eljárás keretében is hozhat határozatokat, illetve tehet ajánlásokat. Az írásbeli eljárás a titkárok közötti hivatalos jegyzékváltásból áll, akik a Felek egyetértésével járnak el. E célból a javaslat szövegét a 7. cikknek megfelelően kell köröztetni a javaslattal kapcsolatos fenntartások, illetve módosítások közlésére nyitva álló, 21 naptári napnál nem rövidebb határidő megjelölésével. Különleges körülményekre tekintettel az elnök a Felekkel való egyeztetést követően lerövidítheti e határidőt. Miután megállapodtak az adott határozat vagy ajánlás szövegéről, azt az elnök írja alá és a titkárok hitelesítik.

                     (4)   A vámügyekkel foglalkozó albizottság jogi aktusai az esettől függően a „határozat”, vagy „ajánlás” címet viselik. Minden határozat az elfogadásának napján lép hatályba, kivéve, ha a határozat másképp rendelkezik.

                     (5)   A határozatokat és ajánlásokat meg kell küldeni a Feleknek.

                     (6)   A Felek dönthetnek úgy, hogy a vámügyekkel foglalkozó albizottság határozatait és ajánlásait közzéteszik hivatalos lapjukban

                  12. cikk
                  Jelentések
                  A vámügyekkel foglalkozó albizottság jelentést tesz a kereskedelmi formációban ülésező Társulási Bizottságnak a kereskedelmi formációban ülésező Társulási Bizottság rendes évi ülésén.

                  13. cikk
                  Nyelvek

                     (1)   A vámügyekkel foglalkozó albizottság hivatalos nyelvei az angol és a grúz.

                     (2)   Amennyiben erről másképp nem határoznak, a vámügyekkel foglalkozó albizottság az említett nyelveken elkészített dokumentáció alapján folytatja tanácskozásait.

                  14. cikk
                  Költségek

                     (1)   A Felek maguk viselik a vámügyekkel foglalkozó albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos költségeket is.

                     (2)   Az ülések megrendezésével és a dokumentumok sokszorosításával kapcsolatos költségeket az ülést rendező Fél viseli.

                     (3)   Az üléseken való tolmácsolással, valamint a dokumentumoknak a 13. cikk (1) bekezdése szerint angol és grúz nyelvre, illetve e nyelvekről történő fordításával kapcsolatos költségeket az ülést rendező Fél viseli.
                     A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli.

                  15. cikk
                  Az eljárási szabályzat módosítása
                  Ezen eljárási szabályzat a vámügyekkel foglalkozó albizottság határozatával módosítható a megállapodás 74. cikke (3) bekezdésének e) pontjával összhangban.

            TERVEZET
            AZ EU–GRÚZIA FÖLDRAJZI ÁRUJELZŐKKEL FOGLALKOZÓ ALBIZOTTSÁG 1/2015. sz. HATÁROZATA
            (2015. hónap NN.)
            az eljárási szabályzatának elfogadásáról
            AZ EU–GRÚZIA FÖLDRAJZI ÁRUJELZŐKKEL FOGLALKOZÓ ALBIZOTTSÁG,
            tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásra (1) (a továbbiakban: a megállapodás) és különösen annak 179. cikkére,
            mivel:

                        (1)

                        A megállapodás 431. cikkének megfelelően a megállapodás egyes részei 2014. szeptember 1-jétől ideiglenesen alkalmazandók.

                        (2)

                        A megállapodás 179. cikke értelmében a földrajzi árujelzőkkel foglalkozó albizottság nyomon követi a megállapodás földrajzi árujelzők tekintetében történő alakulását és a földrajzi árujelzőkről folytatott párbeszéd és együttműködés fórumaként szolgál.

                        (3)

                        A megállapodás 179. cikkének (2) bekezdése értelmében a földrajzi árujelzőkkel foglalkozó albizottság megállapítja saját eljárási szabályzatát,

                  ELFOGADTA EZT A HATÁROZATOT:

               1. cikk
               A földrajzi árujelzőkkel foglalkozó albizottság mellékletben szereplő eljárási szabályzata elfogadásra kerül.

               2. cikk
               Ez a határozat az elfogadásának napján lép hatályba.

               Kelt …, …-án/-én.

                     a földrajzi árujelzőkkel foglalkozó albizottság részéről

                     az elnök

               (1)  HL L 261., 2014.8.30., 4. o.

               MELLÉKLET

                  Az EU-Grúzia földrajzi árujelzőkkel foglalkozó albizottság eljárási szabályzata

                  1. cikk
                  Általános rendelkezések

                     (1)   Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás (a továbbiakban: a megállapodás) 179. cikkének megfelelően létrehozott földrajzi árujelzőkkel foglalkozó albizottság támogatja a megállapodás 408. cikke (4) bekezdésében meghatározott, kereskedelmi formációban ülésező Társulási Bizottságot (a továbbiakban: a kereskedelmi formációban ülésező Társulási Bizottság) a feladatai ellátásában.

                     (2)   A földrajzi árujelzőkkel foglalkozó albizottság ellátja a megállapodás 179. cikkében meghatározott feladatait.

                     (3)   A földrajzi árujelzőkkel foglalkozó albizottság az Európai Bizottság és Grúzia földrajzi árujelzőkkel kapcsolatos kérdésekért felelős képviselőiből áll.

                     (4)   A Felek mindegyike kinevez egy küldöttségvezetőt, aki a kapcsolattartó személy szerepét tölti be a földrajzi árujelzőkkel foglalkozó albizottsággal kapcsolatos valamennyi kérdésben.

                     (5)   A földrajzi árujelzőkkel foglalkozó albizottság elnöki tisztségét a küldöttségvezetők töltik be a 2. cikkel összhangban.

                     (6)   A küldöttségvezetők átruházhatják küldöttségvezetői feladataikat vagy azok egy részét egy kinevezett helyettesre, amely esetben a továbbiakban a küldöttségvezetőre tett hivatkozások a kinevezett helyettesre is vonatkoznak.

                     (7)   Az ezen eljárási szabályzatban szereplő Felek meghatározása megfelel a megállapodás 428. cikkében szereplő meghatározásnak.

                  2. cikk
                  Elnökség
                  A földrajzi árujelzőkkel foglalkozó albizottság elnökségét – amely 12 hónapos időszakra szól – a Felek felváltva töltik be. Az első időszak a Társulási Tanács első ülésének napján kezdődik és ugyanazon év december 31-én ér véget.

                  3. cikk
                  Ülések

                     (1)   A Felek eltérő megállapodásának hiányában a földrajzi árujelzőkkel foglalkozó albizottság a Felek bármelyikének kérésére ülésezik; az ülésekre az Unióban és Grúziában felváltva – legkésőbb a kérés időpontjától számított 90 naptári napon belül – kerül sor.

                     (2)   A földrajzi árujelzőkkel foglalkozó albizottság minden ülését az elnök hívja össze a Felek megállapodása szerinti időpontra és helyszínre. Amennyiben a Felek másként nem állapodnak meg, a földrajzi árujelzőkkel foglalkozó albizottság elnöke az ülés kezdete előtt legkésőbb 28 naptári nappal kibocsátja az ülés összehívásáról szóló értesítést.

                     (3)   A földrajzi árujelzőkkel foglalkozó albizottság rendes ülését lehetőség szerint kellő idővel a kereskedelmi formációban ülésező Társulási Bizottság rendes ülése előtt kell összehívni.

                     (4)   Kivételes esetben a földrajzi árujelzőkkel foglalkozó albizottság ülései a Felek egyetértésével bármilyen technológiai eszköz – köztük videokonferencia – útján is megtarthatók.

                  4. cikk
                  Küldöttségek
                  A földrajzi árujelzőkkel foglalkozó albizottság titkársága minden ülés előtt tájékoztatja a Feleket a Felek ülésen részt vevő küldöttségeinek tervezett összetételéről.

                  5. cikk
                  Titkárság

                     (1)   Az Európai Bizottság, valamint Grúzia egy-egy tisztviselője együttesen jár el – a küldöttségvezetője általi kinevezés szerint – a földrajzi árujelzőkkel foglalkozó albizottság titkáraként, és titkári feladataikat együttesen, a kölcsönös bizalom és együttműködés szellemében végzik.

                     (2)   A kereskedelmi formációban ülésező Társulási Bizottság titkársága tájékoztatást kap a földrajzi árujelzőkkel foglalkozó albizottság valamennyi határozatáról, jelentéséről és más, egyeztetett intézkedéséről.

                  6. cikk
                  Levelezés

                     (1)   A földrajzi árujelzőkkel foglalkozó albizottsághoz címzett levelezést valamelyik Fél titkárának kell küldeni, aki tájékoztatja erről a másik titkárt.

                     (2)   A földrajzi árujelzőkkel foglalkozó albizottság titkársága biztosítja a földrajzi árujelzőkkel foglalkozó albizottságnak címzett leveleknek a földrajzi árujelzőkkel foglalkozó albizottság elnökéhez való továbbítását, és adott esetben a 7. cikkben említett dokumentumokként való köröztetését.

                     (3)   A titkárság az elnöktől származó leveleket a az elnök nevében megküldi a Felek részére. Az ilyen leveleket – adott esetben – a 7. cikkben előírtak szerint kell köröztetni.

                  7. cikk
                  Dokumentumok

                     (1)   A földrajzi árujelzőkkel foglalkozó albizottság titkárai köröztetik a dokumentumokat.

                     (2)   Minden Fél a saját titkárának továbbítja a dokumentumait. A titkár ezeket a dokumentumokat továbbítja a másik Fél titkárának.

                     (3)   Az uniós Fél titkára továbbítja ezeket a dokumentumokat az Unió felelős képviselőinek, és az ilyen levelezésből minden esetben másolatot küld Grúzia titkárának és a kereskedelmi formációban ülésező Társulási Bizottság titkárainak.

                     (4)   Grúzia titkára továbbítja a dokumentumokat Grúzia felelős képviselőinek és az ilyen levelezésből minden esetben másolatot küld az uniós Fél titkárának, valamint a kereskedelmi formációban ülésező Társulási Bizottság titkárainak.

                  8. cikk
                  Titoktartás
                  Amennyiben a Felek erről másként nem határoznak, a földrajzi árujelzőkkel foglalkozó albizottság ülései nem nyilvánosak. Amikor az egyik Fél bizalmasként megjelölt információkat terjeszt a földrajzi árujelzőkkel foglalkozó albizottság elé, a másik Fél a szóban forgó információkat bizalmasként kezeli.

                  9. cikk
                  Az ülések napirendje

                     (1)   A földrajzi árujelzőkkel foglalkozó albizottság titkársága – a Felek által tett javaslatok alapján – összeállítja az ülések ideiglenes napirendjét és a 10. cikkben előírt operatív következtetések tervezetét. Az ideiglenes napirend azokat a pontokat tartalmazza, amelyeknek napirendbe való felvételére a titkárság valamelyik Féltől legkésőbb az ülés időpontja előtt 21 naptári nappal – a vonatkozó dokumentumokkal alátámasztott – felkérést kapott.

                     (2)   Az ideiglenes napirendet a vonatkozó dokumentumokkal együtt – a 7. cikkben előírtak szerint – az ülés kezdete előtt legkésőbb 15 naptári nappal köröztetni kell.

                     (3)   A napirendet az elnök és a másik küldöttségvezető fogadja el az egyes ülések kezdetén. A Felek egyetértésével a tervezett napirenden kívüli pontokat is fel lehet venni a napirendbe.

                     (4)   A földrajzi árujelzőkkel foglalkozó albizottság elnöke a Felek egyetértésével az egyes témakörökre vonatkozó tájékoztatás céljából a Felek egyéb szerveinek képviselőit és a témakör független szakértőit is felkérheti eseti alapon az üléseken való részvételre. A Felek biztosítják, hogy a megfigyelők vagy szakértők tiszteletben tartják a titoktartási követelményeket.

                     (5)   Különleges körülményekre tekintettel a földrajzi árujelzőkkel foglalkozó albizottság elnöke a Felekkel való egyeztetést követően lerövidítheti az (1) és (2) bekezdésben meghatározott határidőket.

                  10. cikk
                  Jegyzőkönyvek és operatív következtetések

                     (1)   A földrajzi árujelzőkkel foglalkozó albizottság titkárai minden ülésről közösen jegyzőkönyvtervezetet készítenek.

                     (2)   A jegyzőkönyvben az egyes napirendi pontok tekintetében főszabály szerint a következőket kell feltüntetni:

                                 a)

                                 az ülés résztvevőinek jegyzéke, az őket kísérő tisztviselők jegyzéke, valamint az ülésen részt vett megfigyelők és szakértők jegyzéke;

                                 b)

                                 a földrajzi árujelzőkkel foglalkozó albizottság elé terjesztett dokumentumok;

                                 c)

                                 a földrajzi árujelzőkkel foglalkozó albizottság által a napirendbe felvenni kért nyilatkozatok; valamint

                                 d)

                                 amennyiben szükséges, az ülés operatív következtetései a (4) bekezdéssel összhangban.

                     (3)   A jegyzőkönyvtervezetet a földrajzi árujelzőkkel foglalkozó albizottság elé kell terjeszteni jóváhagyás céljából. A jegyzőkönyvtervezetet a földrajzi árujelzőkkel foglalkozó albizottság adott ülését követő 28 naptári napon belül jóvá kell hagyni. A jegyzőkönyvtervezetről másolatot kell küldeni a 7. cikkben említett valamennyi címzett részére.

                     (4)   Az egyes ülések operatív következtetéseinek tervezetét a földrajzi árujelzőkkel foglalkozó albizottság elnökségét betöltő Fél földrajzi árujelzőkkel foglalkozó albizottságának titkára állítja össze, és az ülés kezdete előtt legkésőbb 15 naptári nappal továbbítja a Feleknek a napirenddel együtt. Ezt a tervezetet az ülés folyamán frissítik, majd az ülés befejezésekor, amennyiben a Felek másként nem állapodnak meg, a földrajzi árujelzőkkel foglalkozó albizottság elfogadja az operatív következtetéseket, amelyek tükrözik a Felek megállapodása szerinti nyomonkövetési ntézkedéseket. Az operatív következtetéseket – a róluk való megállapodást követően – csatolni kell a jegyzőkönyvhöz, és végrehajtásukat felül kell vizsgálni a földrajzi árujelzőkkel foglalkozó albizottság következő üléseinek valamelyikén. Ennek céljából a földrajzi árujelzőkkel foglalkozó albizottság sablont fogad el, amely lehetővé teszi az egyes intézkedések és a hozzájuk tartozó konkrét határidők nyomon követését.

                  11. cikk
                  Határozatok

                     (1)   A földrajzi árujelzőkkel foglalkozó albizottság a megállapodás 179. cikkének (3) bekezdésében meghatározott esetekben határozatokat fogadhat el. E határozatokat a Felek konszenzussal fogadják el azt követően, hogy az elfogadásukhoz szükséges belső eljárások lezárultak. A határozatok kötelező erejűek a Felekre nézve, akik a határozatok végrehajtása céljából megfelelő intézkedéseket hoznak.

                     (2)   A határozatokat a földrajzi árujelzőkkel foglalkozó albizottság elnöke írja alá és a földrajzi árujelzőkkel foglalkozó albizottság titkárai hitelesítik. A (4) bekezdés sérelme nélkül az elnök e dokumentumokat azokon az üléseken írják alá, amelyeken a vonatkozó határozatokat elfogadták.

                     (3)   Amennyiben a Felek így állapodnak meg, a földrajzi árujelzőkkel foglalkozó albizottság – a vonatkozó belső eljárások lezárulása után – írásbeli eljárás keretében is hozhat határozatokat, tehet ajánlásokat, illetve fogadhat el véleményeket. Az írásbeli eljárás a titkárok közötti hivatalos jegyzékváltásból áll, akik a Felek egyetértésével járnak el. E célból a javaslat szövegét a 7. cikknek megfelelően kell köröztetni a javaslattal kapcsolatos fenntartások, illetve módosítások közlésére nyitva álló, 21 naptári napnál nem rövidebb határidő megjelölésével. Különleges körülményekre tekintettel az elnök a Felekkel való egyeztetést követően lerövidítheti e határidőt. Miután megállapodtak az adott határozat vagy jelentés szövegéről, azt az elnök írja alá és a titkárok hitelesítik.

                     (4)   A földrajzi árujelzőkkel foglalkozó albizottság jogi aktusai a „határozat”, illetve „jelentés” címet viselik. Minden határozat az elfogadásának napján lép hatályba, kivéve, ha a határozat másképp rendelkezik.

                     (5)   A határozatokat meg kell küldeni a Feleknek.

                     (6)   A Felek dönthetnek úgy, hogy a földrajzi árujelzőkkel foglalkozó albizottság határozatait közzéteszik hivatalos lapjukban.

                  12. cikk
                  Jelentések
                  A földrajzi árujelzőkkel foglalkozó albizottság a kereskedelmi formációban ülésező Társulási Bizottság minden rendes éves ülésén jelentést nyújt be a kereskedelmi formációban ülésező Társulási Bizottság számára.

                  13. cikk
                  Nyelvek

                     (1)   A földrajzi árujelzőkkel foglalkozó albizottság hivatalos nyelvei az angol és a grúz.

                     (2)   Amennyiben erről másképp nem határoznak, a földrajzi árujelzőkkel foglalkozó albizottság az említett nyelveken elkészített dokumentáció alapján folytatja tanácskozásait.

                  14. cikk
                  Költségek

                     (1)   A Felek maguk viselik a földrajzi árujelzőkkel foglalkozó albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos költségeket is.

                     (2)   Az ülések megrendezésével és a dokumentumok sokszorosításával kapcsolatos költségeket az ülést rendező Fél viseli.

                     (3)   Az üléseken való tolmácsolással, valamint a dokumentumoknak a 13. cikk (1) bekezdése szerint angol és grúz nyelvre, illetve e nyelvekről történő fordításával kapcsolatos költségeket az ülést rendező Fél viseli.
                     A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli.

                  15. cikk
                  Az eljárási szabályzat módosítása
                  Ezen eljárási szabályzat a földrajzi árujelzőkkel foglalkozó albizottság határozatával módosítható a 179. cikk (2) bekezdésével összhangban.


title: A Tanács 2003/874/KKBP határozata (2003. december 8.) az Európai Uniónak az Orosz Föderációban a non-proliferációról és a leszerelésről szóló együttműködési programjához történő hozzájárulása tekintetében a 2003/472/KKBP együttes fellépés végrehajtásáról

text:
Fontos jogi nyilatkozat

|

32003D0874

Hivatalos Lap L 326 , 13/12/2003 o. 0049 - 0054

		A Tanács 2003/874/KKBP határozata(2003. december 8.)az Európai Uniónak az Orosz Föderációban a non-proliferációról és a leszerelésről szóló együttműködési programjához történő hozzájárulása tekintetében a 2003/472/KKBP együttes fellépés végrehajtásárólAZ EURÓPAI UNIÓ TANÁCSAtekintettel az Európai Unióról szóló szerződésre, különösen annak 23. cikke (2) bekezdésére,tekintettel az Európai Uniónak az Orosz Föderációban a non-proliferációról és a leszerelésről szóló együttműködési programjának folytatásáról szóló 2003/472/KKBP együttes fellépésre [1],mivel:(1) E határozat célja a 2003/472/KKBP együttes fellépés végrehajtása azáltal, hogy pénzügyi hozzájárulást biztosít az Európai Uniónak az Orosz Föderációban a non-proliferációra és a leszerelésre irányuló együttműködési programjának keretében zajló projektekhez, különösen annak 2. cikke vonatkozásában.(2) Az Unió folytatni kívánja az Orosz Föderáció támogatását abbéli erőfeszítéseiben, hogy az a tömegpusztító fegyverekhez kapcsolódó infrastruktúrát, berendezéseket és tudományos erőforrásokat biztonságosan és környezetkímélő módon leszerelje vagy békés célra hasznosítsa.(3) A Bizottság elfogadta, hogy rábízzák e projektek megfelelő végrehajtása felügyeletének feladatát,A KÖVETKEZŐKÉPPEN HATÁROZOTT1. cikkAz Európai Uniónak az Orosz Föderációban a non-proliferációra és a leszerelésre irányuló együttműködési programja a következő projekteket tartalmazza:- a régi fegyverekből származó plutónium Oroszországban történő elhelyezésére vonatkozó program támogatása;- az Udmurt Köztársaságban található kambarkai vegyifegyver-megsemmisítő üzem működésének biztosításához szükséges berendezések szolgáltatása.A fenti tevékenységek teljes körű leírását az I. illetve II. melléklet tartalmazza.2. cikk(1) Az 1. cikkben említett célok pénzügyi referenciaösszege 5550000 euró.(2) Az (1) bekezdésben meghatározott összeggel finanszírozott kiadások kezelésére az Európai Közösségnek az Európai Unió általános költségvetésére vonatkozó eljárásait és szabályait kell alkalmazni azzal a kivétellel, hogy bármely előfinanszírozás nem marad az Európai Közösség tulajdonában. A Bizottság az 1. cikkben meghatározott projektek végrehajtását átruházhatja az I. és II. mellékletben megjelölt jogalanyokra.(3) Azon tagállamok, amelyeknek jogalanyai szerepelnek az I. és II. mellékletben, megteszik a szükséges lépéseket a projektek tagállami szinten történő hatékony működtetése érdekében.(4) A tagállamok – a Bizottsággal együttműködve – gondoskodnak a projektekhez adott EU-hozzájárulás megfelelő átláthatóságának biztosításáról és a projektek megfelelő nyomonkövetéséről.3. cikkA Bizottság jelentést tesz e határozat végrehajtásáról a 2003/472/KKBP együttes fellépés 3. cikke (1) bekezdésének megfelelően.4. cikk(1) Ez a határozat az elfogadásának napján lép hatályba.Ez a határozat a 2003/472/KKBP együttes fellépés lejárta napján veszti hatályát.(2) Ezt a határozatot az elfogadásától számított hat hónapon belül felül kell vizsgálni.5. cikkEzt a határozatot az Európai Unió Hivatalos Lapjában ki kell hirdetni.Kelt Brüsszelben, 2003. december 8-án.a Tanács részérőlaz elnökF. Frattini[1] HL L 157., 2003.6.26., 69. o.--------------------------------------------------I. MELLÉKLETA RÉGI FEGYVEREKBŐL SZÁRMAZÓ PLUTÓNIUM OROSZORSZÁGBAN TÖRTÉNŐ ELHELYEZÉSÉRE VONATKOZÓ PROGRAM TÁMOGATÁSA1. LeírásAz Amerikai Egyesült Államok és az Orosz Föderáció között létrejött 2000. szeptemberi kormányközi megállapodás alapján mindkét fél vállalta, hogy 34 tonna fegyverszintű plutóniumot helyez el. Mindkét fél kifejezte azon szándékát, hogy e plutóniumot kevertoxid-üzemanyaggá (MOX-üzemanyag) alakítsák át és a működő reaktoraikban használják fel.Az EU felajánlja, hogy – az Európai Uniónak az Orosz Föderációban a non-proliferációra és a leszerelésre irányuló együttműködési programját létrehozó együttes fellépés 1999-ben történt elfogadása óta fennálló gyakorlata szerint – folytatja két olyan típusú tevékenység támogatását, amelyek Oroszországban e program kritikus pontját képezik:- biztonsági szabályozás: az orosz nukleáris biztonsági hatóság (Gosatomnadzor, röv.: GAN) által készített, a fegyverekből származó plutóniumnak az orosz reaktorokban való felhasználására vonatkozó szabályozási dokumentáció,- MOX-üzemanyag bemutató: a MOX-üzemanyag bemutatására és engedélyeztetésére szolgáló tanulmányok és kísérletek, amelyek a 3-LTA-nak ("lead test assemblies": kísérleti fűtőelemek) nevezett programnak is részét képezik.1.1. Biztonsági szabályozásAz Orosz Föderációban a független Orosz Nukleáris Biztonsági Hatóság [Gosatomnadzor (GAN)] feladata az, hogy előírásokat határozzon meg és ellenőrizze azok betartását, mielőtt kiadnák a műveletek megkezdéséhez szükséges engedélyt.Az együttes fellépés keretében már sor került 500000 euró (1999/878/KKBP együttes fellépés) illetve 1300000 euró (2001/493/KKBP tanácsi határozat) kiutalására annak támogatása érdekében, hogy a GAN megkezdje a plutónium elhelyezési tevékenységekhez nélkülözhetetlen elsődleges dokumentáció kialakítását. A projektet az 1998. évi francia–német–orosz megállapodás alapján a CEA (Commissariat à l'énergie atomique) hajtotta végre, amely szerződéseket hozott létre a GAN és tanácsadói (IBRAE) között, hogy elkészítsék e szabályozási dokumentáció tervezetét, továbbá tapasztalt biztonsági EU szakértőkel is (a "Risk-Audit" csoport tagjaiként) annak érdekében, hogy megvizsgálják e dokumentumokat.Alapmegállapodás jött létre az Európai Bizottság és az Egyesült Államok Energiaügyi Minisztériumának (DoE) Nemzeti Nukleáris Biztonsági Hivatala (NNSA) között arról, hogy e feladatok ellátása során a GAN tevékenységéhez adott pénzügyi támogatást közösen biztosítják.2003 közepére az összesen 16 szabályozási dokumentumból 12-t összeállítottak, és ezek közül hatot megvizsgáltak. Három dokumentumnak elkészült a második, javított változata is, amelyek már csak a hivatalos kihirdetés előtti végső ellenőrzésre várnak.E projekt biztosítja három további olyan dokumentum finanszírozását, amelyet a GAN és tanácsadói írnak, és az orosz munkát az EU biztonsági szakértői vizsgálják felül. A végrehajtás az új francia-orosz megállapodás alapján történik. Ennek során is szorosan együttműködnek az amerikai NNSA-val.A GAN és technikai tanácsadói által kidolgozandó három dokumentum kiterjed a fegyverekből származó plutóniumnak az orosz reaktorokban történő felhasználására és a következőkről szól:- további szabályozási dokumentum a nukleáris üzemanyagciklus-létesítmények tűzbiztonságáról- üzemanyaggyártó létesítmény építésére vonatkozó tervezési dokumentáció felülvizsgálata a NIIAR helyszínén azon három LTA számára, amelyeket egy VVER-1000 reaktorban helyeznek el; a kapcsolódó eszközökre vonatkozó igazolások,- az orosz anyagokat felhasználó MOX-üzemanyag előállítási folyamata vizsgálatának folyamatmodernizálására vonatkozó VNIINM tervezési dokumentáció felülvizsgálata, és a kapcsolódó eszközökre vonatkozó igazolások.A GAN szakértők felülvizsgálatai előkészítik e tevékenységek engedélyeztetését, amelyek részét képezik a MOX demonstrációs programnak. Az említett három GAN dokumentum felülvizsgálatán túl az EU biztonsági szakértői az egyesült államokbeli szakértőkkel párhuzamosan felülvizsgálják a nukleáris üzemanyagciklus-létesítmények általános biztonsági előírásait is, amely dokumentumot a GAN jelenleg dolgozza át.1.2. MOX-üzemanyag demonstrációkMár sor került 1300000 euró és 1500000 euró kiutalására e fejlesztés elindításának támogatása érdekében, az 1999/878/KKBP együttes fellépés illetve a 2001/493/KKBP határozat keretében. Az alapot főként a Bochwar Intézet által 2000-ben kidolgozott, a Minatom által jóváhagyott és a GAN által elfogadott átfogó MOX-üzemanyag demonstrációs program képezi. E program lépések sorozatából áll, amelyeknek végeredménye három MOX-üzemanyag fűtőelem (LTA) elhelyezése egy VVER-1000 reaktorba, Balkovóban. Ezért e programot 3-LTA programnak is nevezik.E projektet az 1998. évi francia–német–orosz megállapodás alapján a CEA (Commissariat à l'énergie atomique) hajtotta végre, amely közvetlen szerződéseket kötött a Minatom által kijelölt orosz intézetekkel. 2003 közepére a program számos elemére kiterjedő összesen 15 szerződésből 12 megvalósítását kezdték meg a Minatom 5 különböző intézetében. E projekt a MOX-üzemanyag demonstrációs program (3-LTA program) négy további lépésének finanszírozására terjed ki.A régi fegyverekből származó plutónium oroszországi elhelyezésének biztonságos, veszélytelen, és műszakilag megalapozott kivitelezése elsődleges fontosságú kérdés. E projekt e szempontból szükséges, mivel a folyamat kritikus pontjára terjed ki. A végrehajtás alapja az új francia–orosz megállapodás lesz. Az adott lépések kiválasztására a francia és orosz partnerekkel közösen kerül sor, és ezekről tájékoztatják az egyesült államokbeli DoE Nemzeti Nukleáris Biztonsági Hivatalt is (NNSA).A 3-LTA programban meghatározott, további lépések a következőkre terjednek ki:- a MOX-üzemanyag ampullák (rövid pálcák) előállítására használt gyártósor modernizálása,- besugárzás utáni program kifejlesztése tesztreaktorokban,- az ampullák üzemanyag-teljesítmény kódjainak frissítése és MOX-üzemanyag pálca tervezés,- a VVER erőmű berendezéseinek modernizációja és módosítsa a MOX-üzemanyag behelyezés lehetővé tétele érdekében.Meg kell jegyezni, hogy 2002-ben a Minatom a TVEL-t jelölte ki a program valamennyi MOX-üzemanyaggal összefüggő tevékenységének integrálására, hogy összehangolja a Minatomtól függő különféle intézetek feladatait (például VNIINM Bochvar). Másrészről, a RosEnergoAtom felelős a különböző erőműveiben, mint például a balkovói VVER-1000-ben, folyó műveletekért. A fent említett első három lépésben a TVEL és Minatom intézetek működnek közre, míg az utolsóban a RosEnergoAtom/Balkovo.2. CélokÁtfogó cél: a régi fegyverekből származó plutóniumnak az Oroszországi Föderációban történő biztonságos elhelyezésére szolgáló kapacitás kifejlesztése.A projekt céljai:Az 1.1. pont tekintetében: a GAN által készített szabályozási dokumentumok alapján a szükséges új üzemanyagciklus néhány lépésének engedélyeztetése, ide értve a MOX-üzemanyag használatát.Az 1.2. tekintetében: a MOX-üzemanyag használatát lehetővé tevő tanulmányok készítése és kísérletek végzése, valamint három LTA elhelyezése a balkovói VVER-1000 reaktorban.A projekt eredményeiAz 1.1. tekintetében: a GAN által készített és az EU biztonsági szakértői által megvizsgált szakértői vélemények; az üzemanyagciklus néhány lépése előzetes engedélyezésének igazolásai.Az 1.2. tekintetében: a fent meghatározott különféle lépések eredményei (jelentések, üzembe helyezett berendezés).3. IdőtartamA végrehajtás várható időtartama két év.A munka értékelése az első szerződések aláírását 6 hónappal követően javasolt.4. KedvezményezettekAz 1.1. tekintetében: a GAN a projekt eredményének kedvezményezett orosz jogalanya.Az 1.2. tekintetében: a Minatom a projekt eredményének kedvezményezett orosz jogalanya.Mind a GAN, mind pedig a Minatom kijelöl szervezetéből olyan magas rangú tisztviselő kontaktszemélyeket a projekthez, akik megfelelő hatáskörrel és felelősségi körrel rendelkeznek ahhoz, hogy biztosítsák a projektek megvalósításával megbízott tagállami jogalannyal való hatékony együttműködést.5. A projektek végrehajtásával megbízott tagállami jogalanyAz 1.1. és 1.2. pontok tekintetében egyaránt:- tagállam: Franciaország, amelyet a francia külügyminisztérium képvisel,- megvalósító szervezet: Commissariat à l'énergie atomique (CEA)6. Harmadik fél résztvevőkA projektek feladatainak végrehajtása érdekében a CEA a következőkre jogosult:- az 1.1. pont tekintetében: közvetlen szerződések a GAN/tanácsadók (még ki nem jelölt) személyi állományával az Oroszországban végzendő munkára, és a Risk-Audit tapasztalt biztonsági EU szakértőivel a munka felülvizsgálatára.- az 1.2. pont tekintetében: közvetlen szerződések a Minatom által kijelölt orosz intézetekkel az Oroszországban végzendő munkára.A CEA – szakértők által támogatva – felügyeli az orosz feladatok végrehajtását és felelős azért, hogy biztosítsa a teljes körű koherenciát az egyéb testületek által finanszírozott tevékenységekkel, különösen az USA és az Oroszországi Föderáció közötti kétoldalú programok alapján.Fel kell venni a kapcsolatot az Egyesült Államok DoE (NNSA) szervezetének képviselőivel annak biztosítása érdekében, hogy e projekt kiegészítse az USA által végzett tevékenységeket.7. A szükséges eszközökre vonatkozó becslés7.1. Biztonsági szabályozásAz összeg körülbelül 70 %-a az orosz szakértők költségeit fedezi, amelyek elsősorban bérköltségek, valamint részben utazási és eszközköltségek. A fennmaradó körülbelül 30 % a tervek szerint a GAN munkáját felülvizsgáló nukleáris biztonsági szakértők költségeit fedezi.A költségszámítás alapjául a következő, 2001 áprilisi GAN-dokumentumban foglalt becslések szolgálnak:"A fegyverszintű plutónium elhelyezési projekt keretében kifejlesztendő nukleáris energia hasznosítási területre vonatkozó szövetségi szabványok, szabályok és egyéb rendelkezések jegyzéke"7.2. MOX-üzemanyag demonstrációA teljes összeg az orosz szakértők költségeit fedezi, amelyek elsősorban bérköltségek.A költségszámítás alapjául a következő, 2000 októberében a Minatom által jóváhagyott és a GAN által elfogadott dokumentumban foglalt becslések szolgálnak:"MOX-üzemanyag engedélyezésére és VVER-1000 reaktorhoz három kísérleti fűtőelem gyártására vonatkozó program"A két projekt teljes összege tartalmaz a projektek megvalósításával közvetlenül összefüggő, előre nem látott kiadásokat, utazási és fordítási költségeket a megvalósító szervezet számára.8. A projektek költségét fedező pénzügyi referenciaösszegAz 1.1. | pont tekintetében: 500000 euró |Az 1.2. | pont tekintetében: 950000 euró |Ezen túl, a projekt összköltsége tartalmaz 50000 eurót a meghatározott tagállami jogalanynak a projekt vezetésével közvetlenül összefüggő utazási költségeire és napidíjára, valamint az előre nem látott kiadásaira.Összköltség: 1500000 euró--------------------------------------------------II. MELLÉKLETAZ UDMURT KÖZTÁRSASÁGBAN TALÁLHATÓ KAMBARKAI VEGYIFEGYVER-MEGSEMMISÍTŐ ÜZEM MŰKÖDÉSÉNEK BIZTOSÍTÁSÁHOZ SZÜKSÉGES BERENDEZÉSEK SZOLGÁLTATÁSA1. Leírás1.1. HáttérinformációkA nemzetközi támogatás létfontosságú az Orosz Föderáció számára ahhoz, hogy teljesíthesse a Vegyifegyver-tilalmi Egyezmény szerinti kötelezettségeit, elősegítve és kiegészítve azon orosz erőfeszítéseket, amelyeknek célja átfogó vegyi fegyver (CW) megsemmisítési programjának végrehajtása.Egy második megsemmisítő üzemet kell felépíteni a kambarkai tárolóhelyen, ahol közel 6000 tonna hólyaghúzó harcgáz hatóanyagot tárolnak nagyméretű acéltartályokban. E készlet az Oroszországi Föderáció vegyi fegyver készletének 16 %-át jelenti.Korábban Svédország (kockázatelemzés, képzés és eszközök egy nyilvános tájékoztatási központ számára, elemzési berendezések a helyi kórház számára) és Finnország (különlegesen tervezett riasztórendszer a tárolt vegyi fegyverek véletlen szivárgásának észlelésére) hajtott végre projekteket Kambarkában.1.2 A projekt keretében megvalósítandó tevékenységek köreE projekt a kambarkai vegyifegyver-megsemmisítő üzemhez szükséges legfontosabb mérnöki támogatási elemek szolgáltatását finanszírozza. A szolgáltatott berendezések közé tartozik egy hűtőállomás, egy nitrogén-oxigén állomás, kompresszor és diesel motoros állomások, valamint a létesítmény működéséhez szükséges egyéb berendezések.A kambarkai létesítményhez felhasználják a Németországi Szövetségi Köztársaság és az EU közös fellépése támogatásával Gorny-ban épített kisebb megsemmisítő üzem tapasztalatait. A beszerzési eljáráshoz szükséges műszaki dokumentációt az Orosz Szövetségi Állami Tervezőintézet ("SoyuzpromNIIproekt") készítette és bocsátotta rendelkezésre.2. CélokÁtfogó cél: segítségnyújtás az Oroszországi Föderációnak abban, hogy teljesítse a Vegyifegyver-tilalmi Egyezmény szerinti céljait.A projekt célja: segítségnyújtás az Oroszországi Föderáció részére azon erőfeszítéseiben, hogy vegyi fegyvereket semmisítsen meg az Udmurt Köztársaságban található kambarkai megsemmisítő üzemben.A projekt eredményei: a kambarkai vegyifegyver-megsemmisítő üzem működéséhez szükséges alapvető berendezések biztosítása.3. IdőtartamA projekt tervezett teljes időtartama 24 hónap. Ez tartalmazza a körülbelül négy hónapos beszerzés-előkészítési szakaszt, amely magában foglalja a részletes feladat-meghatározás és műszaki leírás elkészítését, a további hat hónapos beszerzési és szerződéskötési szakaszt, végül pedig a további tizennégy hónapos gyártási és szállítási szakaszt. A projekt indításának tervezett ideje 2003 vége.4. KedvezményezettA projekt eredményének fő kedvezményezett jogalanya az Orosz Hadianyag Ügynökség, amely a "Vegyifegyver-készletek megsemmisítése az Oroszországi Föderációban" elnevezésű szövetségi célprogramért felelős szervezet.5. A projektek megvalósításával megbízott tagállami jogalany- tagállam: Németországi Szövetségi Köztársaság,- megvalósító szervezet: szövetségi külügyminisztérium (Auswärtiges Amt), amelyet támogat a Bundesamt für Wehrtechnik und Beschaffung.6. Harmadik fél résztvevőkE projektet teljes egészében az EU együttes fellépés finanszírozza. Németország a projektet a saját kambarkai projektjeivel párhuzamosan valósítja meg.7. A szükséges eszközökre vonatkozó becslésAz EU hozzájárulás fedezi a hűtőállomás, a nitrogén-oxigén állomás, a kompresszor és a diesel motoros állomás, valamint a kambarkai vegyifegyver-megsemmisítő üzem működéséhez szükséges egyéb berendezések működtetéséhez szükséges eszközök beszerzését és leszállítását. E berendezések becsült költsége a következő:–légkompresszor állomás | 575000 euro |–levegő és vízhűtő állomás | 1290000 euro |–nitrogénellátó állomás | 940000 euro |–diesel áramfejlesztő (vészrendszer) | 95000 euro |–egyéb berendezések, így vészmentés és tűzoltás | 1100000 euro. |Ezen túl, a projekt összköltsége tartalmaz 50000 euro-t a meghatározott tagállami jogalanynak a projekt vezetésével közvetlenül összefüggő utazási költségeire és napidíjára, valamint az előre nem látott kiadásaira.8. A projektek költségét fedező pénzügyi referenciaösszegA projekt összköltsége 4050000 euro.--------------------------------------------------


title: A Tanács határozata (2002. június 3.) az Európai Munkahelyi Biztonsági és Egészségvédelmi Ügynökség igazgatási tanácsa tagjainak és póttagjainak kinevezéséről (2002/C 161/02)

text:
Fontos jogi nyilatkozat

|

32002D0705(01)

Hivatalos Lap C 161 , 05/07/2002 o. 0005 - 0007

		A Tanács határozata(2002. június 3.)az Európai Munkahelyi Biztonsági és Egészségvédelmi Ügynökség igazgatási tanácsa tagjainak és póttagjainak kinevezéséről(2002/C 161/02)AZ EURÓPAI UNIÓ TANÁCSA,tekintettel az Európai Munkahelyi Biztonsági és Egészségvédelmi Ügynökség létrehozásáról szóló, 1994. július 18-i 2062/94/EK tanácsi rendeletre [1] és különösen annak 8. cikkére,tekintettel a tagállamok kormányai által a Tanácsnak benyújtott, a kinevezésre jelölt személyek listájára,tekintettel a munkahelyi biztonsági, higiéniai és egészségvédelmi tanácsadó bizottság elnöke által a bizottságon belül munkaadói és munkavállalói szervezeteket képviselő csoportok javaslata tekintetében a Tanácsnak benyújtott, a kinevezésre jelölt személyek listájára,mivel:(1) 1999. március 22-i határozatával [2] a Tanács kinevezte az Európai Munkahelyi Biztonsági és Egészségvédelmi Ügynökség igazgatási tanácsa tagjait és póttagjait az 1999. március 22. és 2002. március 21. közötti időszakra.(2) Az igazgatási tanács tagjait és helyetteseiket három évre nevezik ki,A KÖVETKEZŐKÉPPEN HATÁROZOTT:1. cikkA 2002. június 3. és 2005. június 2. közötti időszakra az Európai Munkahelyi Biztonsági és Egészségvédelmi Ügynökség igazgatási tanácsának tagjává és póttagjává kinevezett személyek:I. KORMÁNYKÉPVISELŐKOrszág | Tagok | Póttagok |Belgium | Marc HESELMANS | Jean-Marie DE CONINCK |Dánia | Jens JENSEN | Morten BERGULF |Németország | Andreas HORST | Karl-Heinz GRÜTTE |Görögország | Antionios CHRISTODOULOU | Stamatia PISSIMISSI |Spanyolország | Leodegario FERNÁNDEZ SÁNCHEZ | Manuel VELÁZQUEZ |Franciaország | Marc BOISNEL | Josette GUIGEN |Írország | Tom BEEGAN | Sylvia WOOD |Olaszország | Paolo ONELLI | Giovanna ROCCA |Luxemburg | Paul WEBER | Nadine WELTER |Hollandia | H. C. V. SCHRAMA | N. E. J. KUYPER |Ausztria | Gertrud BREINDL | Eva-Elisabeth SZYMANSKI |Portugália | Henrique José LOPES FERNANDES | Eduardo Rafael LEANDRO |Finnország | Mikko HURMALAINEN | Erkki YRJÄNHEIKKI |Svédország | Bertil REMAEUS | Bo BARREFELT |Egyesült Királyság | Mel DRAPER | Tony LORD |II. A MUNKAVÁLLALÓI SZERVEZETEK KÉPVISELŐIOrszág | Tagok | Póttagok |Belgium | François PHILIPS | Hermann FONCK |Dánia | Lone JACOBSEN | Jan Kahr FREDERIKSEN |Németország | Marina SCHRÖDER | Maximilian ANGERMAIER |Görögország | Ioannis ADAMAKIS | Spiros DRIVAS |Spanyolország | Tomás LÓPEZ ARIAS | Ángel Carlos CARCOBA ALONSO |Franciaország | Jean-Claude BODARD | Dominique OLIVIER |Írország | Fergus WHELAN | Sylvester CRONIN |Olaszország | Luisa BENEDETTINI | Gabriella GALLI |Luxemburg | Marcel GOEREND | Antoine GIARDIN |Hollandia | Marcel WILDERS | A. WOLTMEIJER |Ausztria | Renate CZESKLEBA | Alexander HEIDER |Portugália | Luis Filipe DO NASCIMENTO LOPES | Armando FARIAS |Finnország | Raili PERIMÄKI-DIETRICH | Irma PAHLMAN |Svédország | Sven BERGSTRÖM | Börje SJÖHOLM |Egyesült Királyság | Owen TUDOR | Tom MELLISH |III. A MUNKAADÓI SZERVEZETEK KÉPVISELŐIOrszág | Tagok | Póttagok |Belgium | André PELEGRIN | Kris DE MEESTER |Dánia | Anders Just PEDERSEN | Thomas Philbert NIELSEN |Németország | Reiner LEHR | Thomas HOLTMANN |Görögország | Pavlos KYRIAKONGONAS | Evangelos ZIMALIS |Spanyolország | Pere TEIXIDÓ CAMPÀS | … |Franciaország | Patrick LEVY | Véronique CAZALS |Írország | Tony BRISCOE | Kevin ENRIGHT |Olaszország | Franco GIUSTI | Marco FREGOSO |Luxemburg | François ENGELS | Fernand METZLER |Hollandia | J. J. H. KONING | C. S. FRENKEL |Ausztria | Christa SCHWENG | Heinrich BRAUNER |Portugália | J. H. L. DA COSTA TAVARES | José Luis SALGADO BARROSO |Finnország | Tapio KUIKKO | Antti MÄHÖNEN |Svédország | Eric JANNERFELDT | Ulla-Britta FRÄJDIN-HELLQVIST |Egyesült Királyság | Janet ASHERSON | Mark PLATT |2. cikkA Tanács a Spanyolország által még meg nem nevezett tagot egy későbbi időpontban nevezi ki.3. cikkEzt a határozatot tájékoztatás céljából az Európai Közösségek Hivatalos Lapjában kell kihirdetni.Kelt Luxembourgban, 2002. június 3-án.a Tanács részérőlaz elnökJ. C. Aparicio Pérez[1] HL L 216., 1994.8.20., 1. o. A legutóbb az 1643/95/EK rendelettel (HL L 156., 1995.7.7., 1. o.) módosított rendelet.[2] HL C 97., 1999.4.9., 1. o.--------------------------------------------------


title: A Tanács (EU) 2015/1817 határozata (2015. október 6.) az Egyesült Nemzetek Menekültügyi Főbiztosa programja Végrehajtó Bizottságának 66. ülésszakán az Európai Unió által képviselendő álláspontról

text:
               9.10.2015

               HU

               Az Európai Unió Hivatalos Lapja

               L 264/13

         A TANÁCS (EU) 2015/1817 HATÁROZATA
   (2015. október 6.)
   az Egyesült Nemzetek Menekültügyi Főbiztosa programja Végrehajtó Bizottságának 66. ülésszakán az Európai Unió által képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 78. cikke (2) bekezdésére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az Unió kulcsfontosságú szerepet tölt be az Egyesült Nemzetek Menekültügyi Főbiztosának (a továbbiakban: UNHCR) megbízatását alkotó területeken, mind a nemzetközi védelem terén folytatott tevékenységei révén, ideértve az Unió áttelepítési politikáját és a közös európai menekültügyi rendszer kialakítását, mind pedig jelentős donorként a humanitárius segélyek és a fejlesztési támogatások területén. A Főbiztos programjának Végrehajtó Bizottságában (a továbbiakban: UNHCR Végrehajtó Bizottsága) való uniós részvétel jelenleg hatályos szabályai azonban nem felelnek meg annak a jelentős szerepnek, amelyet az Unió ezeken a területeken játszik.

               (2)

               Litvánia és Málta kivételével valamennyi tagállam tagja az UNHCR Végrehajtó Bizottságának.

               (3)

               A Tanács 2014. szeptember 25–26-án megállapodott az UNHCR formális és informális testületeiben az Uniónak biztosított további részvételi jogokkal kapcsolatos szabályokra vonatkozó álláspontról, melyet az ST 13046/1/14 REV 1 dokumentum tartalmaz (1), és melyben felkérte a Bizottságot arra, hogy a főképviselővel szorosan együttműködve vegye fel a kapcsolatot az UNHCR-rel, a tagállamokat pedig arra, hogy az UNHCR Végrehajtó Bizottságának tagjaiként, illetve megfigyelőiként támogassák ezt a kezdeményezést.

               (4)

               Az Európai Uniónak az Egyesült Nemzetek Szervezetébe (Genf) delegált küldöttségének vezetője ennek megfelelően 2015. szeptember 7-i levelében azzal a kéréssel fordult az UNHCR Végrehajtó Bizottságának elnökéhez, hogy vizsgálja meg, miként lehetne naprakésszé tenni az Uniónak az UNHCR irányító testületeiben való részvételére vonatkozó szabályokat az Uniónak az UNHCR informális előkészítő konzultációiban való potenciális részvétele érdekében.

               (5)

               Az UNHCR Végrehajtó Bizottságának elnöke a 2015. szeptember 11-én az UNHCR Végrehajtó Bizottságának tagjaihoz intézett levél útján és az UNHCR Végrehajtó Bizottsága elnökségének kérelme alapján – hogy az Unió kérésének eleget tegyen – a Főbiztos programjának Végrehajtó Bizottságára vonatkozó eljárási szabályzat (a továbbiakban: UNHCR eljárási szabályzata) módosítását javasolta.

               (6)

               Az eljárási szabályzat 46. cikke értelmében az UNHCR Végrehajtó Bizottsága az UNHCR eljárási szabályzatának bármelyik rendelkezését módosíthatja.

               (7)

               A várakozások szerint az UNHCR Végrehajtó Bizottsága felkérést kap, hogy a 2015. október 5. és 9. között megtartandó 66. ülésszakán fogadja el a javasolt módosításokat.

               (8)

               Ezért indokolt meghatározni az UNHCR eljárási szabályzatának említett módosításaival kapcsolatban az Unió által képviselendő álláspontot.

               (9)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 1. és 2. cikkével összhangban, az említett jegyzőkönyv 4. cikkének sérelme nélkül, ezek a tagállamok nem vesznek részt ennek a határozatnak az elfogadásában, az rájuk nézve nem kötelező és nem alkalmazandó.

               (10)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   (1)   Az Egyesült Nemzetek Menekültügyi Főbiztosának programja Végrehajtó Bizottságára vonatkozó eljárási szabályzat módosításaira tekintettel az Unió által képviselendő és – az Európai Unió érdekében együttesen eljárva – a tagállamok által kifejezésre juttatandó álláspont e határozat mellékletében található.
   (2)   A mellékelt módosítást érintő kisebb jelentőségű módosítások a Tanács további határozata nélkül is elfogadhatók.
   2. cikk
   Ez a határozat az elfogadásának napján lép hatályba.

      Kelt Luxembourgban, 2015. október 6-án.

            a Tanács részéről

            az elnök

         P. GRAMEGNA

      (1)  Az ST 13046/1/14 REV 1 az alábbi címen érhető el: http://www.consilium.europa.eu/register/en/content/int/?lang=EN&typ=ADV

      MELLÉKLET
      A tagállamok támogatják az Egyesült Nemzetek Menekültügyi Főbiztosa programja Végrehajtó Bizottságára vonatkozó eljárási szabályzat következő módosításának elfogadását:

         „Az ENSZ Menekültügyi Főbiztosa programjának Végrehajtó Bizottságára vonatkozó eljárási szabályzat (A/AC.96/187/Rev.7) 33. cikke a következőképpen módosul:

            »A bizottság ülései nyilvánosak, kivéve, ha a bizottság ezzel ellentétes döntést hoz. Az elnök a bizottsággal folytatott konzultációt követően – szakértelmük és a bizottság munkájához nyújtott hozzájárulásuk alapján – szakosított intézményeket, ENSZ-alapokat és -programokat, valamint kormányközi szervezeteket hívhat meg a magánjellegű találkozókra.«”


title: 2008/43/EK: A Tanács határozata ( 2007. december 20. ) a Régiók Bizottsága egy litván tagjának és egy litván póttagjának kinevezéséről

text:
               15.1.2008

               HU

               Az Európai Unió Hivatalos Lapja

               L 11/6

      A TANÁCS HATÁROZATA

   (2007. december 20.)
   a Régiók Bizottsága egy litván tagjának és egy litván póttagjának kinevezéséről
   (2008/43/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a litván kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Gediminas PAVIRŽIS hivatali idejének lejártát követően a Régiók Bizottsága egy tagjának helye megüresedett. Edmundas ČESNA lemondását követően a Régiók Bizottsága egy póttagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A hivatali idő hátralévő részére, azaz 2010. január 25-ig a következő személyek kinevezésére kerül sor a Régiók Bizottságában:

               a)

               tagként:
               Gediminas PAVIRŽIS, Vilnius területi önkormányzati képviselője (a megbízatás megváltozása);
               és

               b)

               póttagként:
               Andrius KUPČINSKAS, Kaunas városának polgármestere.

         2. cikk
   Ez a határozat az elfogadásának napján lép hatályba.

      Kelt Brüsszelben, 2007. december 20-án.

            a Tanács részéről

            az elnök

         F. NUNES CORREIA

      (1)  HL L 56., 2006.2.25., 75. o.


title: 2007/728/EK: A Tanács határozata ( 2007. november 8. ) a Régiók Bizottsága egy spanyol póttagjának kinevezéséről

text:
               13.11.2007

               HU

               Az Európai Unió Hivatalos Lapja

               L 294/25

      A TANÁCS HATÁROZATA

   (2007. november 8.)
   a Régiók Bizottsága egy spanyol póttagjának kinevezéséről
   (2007/728/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a spanyol kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               IRIBARREN FENTANES hivatali idejének lejártát követően a Régiók Bizottsága egy póttagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács Alberto CATALÁN HIGUERAS-t (Consejero de Relaciones Institucionales y Portavoz del Gobierno, Comunidad Foral de Navarra) a hivatali idő fennmaradó részére, azaz 2010. január 25-ig kinevezi a Régiók Bizottsága póttagjának.
   2. cikk
   Ez a határozat az elfogadásának napján lép hatályba.

      Kelt Brüsszelben, 2007. november 8-án.

            a Tanács részéről

            az elnök

         R. PEREIRA

      (1)  HL L 56., 2006.2.25., 75. o.


title: 2009/846/EK: A Bizottság határozata ( 2009. október 20. ) az Európai Bizottság és az Európai GNSS Ellenőrző Hatóság között a minősített információk biztonságáról és cseréjéről létrejött igazgatási megállapodás megkötéséről

text:
               20.11.2009

               HU

               Az Európai Unió Hivatalos Lapja

               L 306/39

         A BIZOTTSÁG HATÁROZATA
   (2009. október 20.)
   az Európai Bizottság és az Európai GNSS Ellenőrző Hatóság között a minősített információk biztonságáról és cseréjéről létrejött igazgatási megállapodás megkötéséről
   (2009/846/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az európai műholdas navigációs programok (EGNOS és Galileo) végrehajtásának folytatásáról szóló, 2008. július 9-i 683/2008/EK európai parlamenti és tanácsi rendeletre (1) és különösen annak 13. cikkére,
   mivel:

               (1)

               A 683/2008/EK rendelet 12. cikke (1) bekezdésének értelmében a két program irányítása a Bizottság által képviselt Közösség, a 1321/2004/EK tanácsi rendelettel (2) létrehozott GNSS Ellenőrző Hatóság, valamint az Európai Űrügynökség közötti szigorú hatáskörmegosztás elvén alapul. A Bizottság a programok irányításáért felelős.

               (2)

               A 683/2008/EK rendeletnek az európai műholdas rádiónavigációs programok biztonsági kérdéseinek kezeléséről szóló 13. cikke előírja, hogy az említett programok által létrehozott két rendszer biztonságát érintő valamennyi kérdést a Bizottság kezeli.

               (3)

               Ugyanennek e rendeletnek a 16. cikke úgy rendelkezik, hogy az Európai GNSS Ellenőrző Hatóság biztosítja a programok biztonsága tekintetében és a Bizottság által adott iránymutatásoknak megfelelően a biztonsági akkreditációt és a Galileo biztonsági központ működtetését.

               (4)

               A fenti rendelkezések értelmében a Galileo és az EGNOS programok végrehajtása során a Bizottságra, illetve a Hatóságra háruló feladatok szükségessé teszik a két szerv között minősített információk cseréjét. E feladatok feltételezik továbbá minősített információk cseréjét a Bizottság közvetítésével egyrészről az Európai GNSS Ellenőrző Hatóság, másrészről az Európai Űrügynökség, a Tanács és a tagállamok között.

               (5)

               A Bizottság 2001/844/EK, ESZAK, Euratom határozatával (3) módosította eljárási szabályzatát azzal a céllal, hogy azt kiegészítse olyan szabályokkal, amelyek különösen az Európai Unió minősített információi tekintetében betartandó alapelveket és biztonsági minimumszabályokat határozzák meg.

               (6)

               Az 1321/2004/EK rendelet 20. cikke előírja, hogy a Hatóság a 2001/844/EK, ESZAK, Euratom határozatban rögzített biztonsági alapelveket alkalmazza. Ezek elsősorban a minősített információk cseréjére, kezelésére, valamint tárolására vonatkoznak.

               (7)

               Jelenleg nincs olyan keret, amely lehetővé tenné a minősített információknak a Bizottság és az Európai GNSS Ellenőrző Hatóság közötti vagy a Bizottság közreműködésével az Európai GNSS Ellenőrző Hatóság és az Európai Űrügynökség, a Tanács és a tagállamok közötti cseréjét.

               (8)

               Ezért a minősített információk biztonságáról és cseréjéről megállapodást kell kötni a Bizottság és az Európai GNSS Ellenőrző Hatóság között. A Bizottság és az Európai GNSS Ellenőrző Hatóság tárgyalásokat folytatott egy ilyen megállapodásról, amelyet jóvá kell hagyni és alá kell írni,

         ELFOGADTA EZT A HATÁROZATOT:
   1. cikk
   A Bizottság jóváhagyja az Európai Bizottság és az Európai GNSS Ellenőrző Hatóság között a minősített információk biztonságáról és cseréjéről létrejött megállapodást.
   A megállapodás szövegét csatolták ehhez a határozathoz.
   2. cikk
   A Bizottság Energiaügyi és Közlekedési Főigazgatóságának főigazgatója jogosult a megállapodásnak a Bizottság nevében történő aláírására.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. október 20-án.

            a Bizottság részéről

         Antonio TAJANI

            alelnök

      (1)  HL L 196., 2008.7.24., 1. o.

      (2)  HL L 246., 2004.7.20., 1. o.

      (3)  HL L 317., 2001.12.3., 1. o.
   MELLÉKLET

      Megállapodás az Európai Bizottság és az Európai GNSS Ellenőrző Hatóság között a minősített információk biztonságáról és cseréjéről
      AZ EURÓPAI BIZOTTSÁG,
      a továbbiakban: „Bizottság”, amelyet az Energiaügyi és Közlekedési Főigazgatóság főigazgatója képvisel,
      egyrészről, valamint
      AZ EURÓPAI GNSS ELLENŐRZŐ HATÓSÁG,
      a továbbiakban: „GSA”, amelyet vezérigazgatója képvisel,
      másrészről,
      a továbbiakban: „felek” vagy „fél”,
      TEKINTETTEL az Európai Közösséget létrehozó szerződésre,
      TEKINTETTEL az európai műholdas navigációs programok (EGNOS és Galileo) végrehajtásának folytatásáról szóló, 2008. július 9-i 683/2008/EK európai parlamenti és tanácsi rendeletre,
      TEKINTETTEL az európai műholdas rádiónavigációs programokat üzemeltető struktúrák létrehozásáról szóló, 2004. július 12-i 1321/2004/EK tanácsi rendeletre,
      TEKINTETTEL az eljárási szabályzatának módosításáról szóló, 2001. november 29-i 2001/844/EK, ESZAK, Euratom bizottsági határozatra,
      MIVEL az EGNOS és a Galileo európai műholdas rádiónavigációs programok vonatkozásában folyamatosan igény mutatkozik a minősített információk felek közötti cseréje iránt,
      TUDOMÁSUL VÉVE, hogy a megfelelő és hathatós párbeszéd és együttműködés szükségessé teheti a felek minősített információkhoz való hozzáférését, valamint minősített információknak a felek közötti cseréjét,
      FIGYELEMBE VÉVE, hogy a minősített információkhoz való ilyen hozzáférés, illetve a minősített információk ilyen cseréje megfelelő biztonsági intézkedéseket tesz szükségessé,
      MEGÁLLAPODTAK A KÖVETKEZŐKBEN:
      1. cikk
      E megállapodás alkalmazásában:
      a)   „minősített információ”: minden olyan információ (nevezetesen bármely formában átadható ismeret) vagy anyag, ideértve a dokumentumokat is, amelyet az egyik fél szerint a jogosulatlan közzététellel szemben védelemben kell részesíteni, illetve amelyet biztonsági minősítése szerint ilyennek kell tekinteni;
      b)   „az információt átadó fél”: az a fél, aki minősített információt bocsát a másik fél (az információt fogadó fél) rendelkezésére, vagy számára azt felfedi;
      c)   „az információt fogadó fél”: az a fél, amelyik a másik féltől (információt átadó fél) minősített információt kap;
      d)   „biztonsági szabályozás”: a 2001/844/EK, ESZAK, Euratom határozat, amennyiben az a felekre alkalmazandó, valamint a felek saját belső eljárásai és szabályai.
      2. cikk
      Ezt a megállapodást az olyan minősített információkra kell alkalmazni, amelyeket az európai műholdas rádiónavigációs programok (Galileo és EGNOS) szükségleteinek kielégítése érdekében és saját biztonsági szabályozásának megfelelően az egyik fél a másik fél rendelkezésére bocsátott vagy a felek egymás között kicseréltek.
      3. cikk
      Mindkét fél:

                  a)

                  védi és biztosítja az e megállapodással érintett, a másik fél által átadott vagy vele kicserélt minősített információkat;

                  b)

                  biztosítja, hogy az e megállapodás értelmében átadott vagy kicserélt minősített információknak az átadó fél által adott biztonsági minősítése megmaradjon. A fogadó fél a minősített információt a 9. cikk alkalmazásával meghozott biztonsági előírásoknak megfelelően, az egyenértékű biztonsági minősítésű minősített információkra vonatkozó saját biztonsági szabályozásának rendelkezései szerint védi és megőrzi;

                  c)

                  tartózkodik az e megállapodás hatálya alá tartozó minősített információknak az átadó fél által meghatározottól eltérő célra történő felhasználásától;

                  d)

                  tartózkodik az e megállapodás hatálya alá tartozó minősített információknak a 4. cikk (4) és (5) bekezdésében nem említett harmadik felek számára történő felfedésétől az átadó fél előzetes írásbeli engedélye nélkül;

                  e)

                  biztosítja, hogy a minősített információkhoz csak azok férjenek hozzá, akik számára azt ismerni szükséges, és akiket – adott esetben – a megfelelő szintű biztonsági ellenőrzésnek vetettek alá.

            4. cikk
      (1)   Minősített információt – a kibocsátó általi ellenőrzés elvének megfelelően – az átadó fél adhat át vagy fedhet fel a fogadó félnek.
      (2)   A kibocsátó általi ellenőrzés elvének megfelelően a minősített információ átadása vagy felfedése a (4) és az (5) bekezdésben megjelölt harmadik személyeken kívüli címzetteknek az átadó fél előzetes írásbeli hozzájárulását követően a fogadó fél határozatának függvénye, és saját biztonsági szabályozásának megfelelően történik.
      (3)   Az (1) és a (2) bekezdés alkalmazásában a (4) és a (5) bekezdésben megjelölt harmadik személyeken kívüli címzetteknek történő automatikus átadás kizárólag abban az esetben lehetséges, ha a felek egymás között működési szükségleteiknek megfelelően megállapítottak és létrehoztak az egyes információkategóriákra vonatkozó eljárásokat.
      (4)   A GSA által átadott minősített információkat a Bizottság automatikusan felfedheti az Európai Űrügynökségnek (ESA), a Tanácsnak, valamint a tagállamoknak.
      (5)   A Bizottság mindent megtesz, hogy megállapodásokat és egyezményeket kössön az ESA-val, a Tanáccsal és tagállamokkal annak érdekében, hogy az ESA, a Tanács, valamint a tagállamok által átadott minősített információk a GSA részére automatikusan felfedhetőek legyenek.
      5. cikk
      (1)   A felek az e megállapodás hatálya alá tartozó minősített információk egyenértékű védelemben történő részesítése érdekében gondoskodnak olyan biztonsági rendszer kialakításáról és olyan biztonsági intézkedések meghozataláról, amelyek megfelelnek saját biztonsági szabályozásuk biztonsági alapelveinek és minimumkövetelményeinek, és amelyek szerepelnek a 9. cikk végrehajtása során létrehozandó megállapodásokban.
      (2)   A felek kölcsönösen segítséget nyújtanak egymásnak az e megállapodással érintett minősített információk biztonsága érdekében és a közös érdekükben álló biztonsági kérdések tekintetében. A 9. cikkben említett hatóságok biztonsági kérdésekben kölcsönös párbeszédet és vizsgálatokat folytatnak azzal a céllal, hogy értékeljék a felelősségi körükbe tartozó olyan biztonsági előírások hatékonyságát, amelyeket az említett cikk végrehajtása érdekében kell meghozni.
      (3)   A 9. cikkben említett biztonsági hatóságok az e megállapodás hatálya alá tartozó minősített információk átadását vagy a felek közötti cseréjét megelőzően nyilatkoznak arról, hogy a fogadó felet képesnek tartják az érintett információknak az említett cikk végrehajtása érdekében meghozott előírások tiszteletben tartásával történő védelmére és megőrzésére.
      6. cikk
      A felek biztosítják, hogy minden olyan személyt, aki számára hivatali feladatainak ellátása érdekében szükséges, illetve feladatai vagy beosztása okán lehetséges hozzáférnie az e megállapodás alapján átadott vagy kicserélt minősített információkhoz, a minősített információkhoz való hozzáférés megadását megelőzően szükség esetén megfelelő szintű biztonsági ellenőrzésnek vetnek alá.
      A biztonsági ellenőrzési eljárások célja megállapítani, hogy egy személy – lojalitására és megbízhatóságára figyelemmel – hozzáférhet-e minősített információkhoz.
      7. cikk
      (1)   E megállapodás alkalmazásában:

                  a)

                  a Bizottság esetében a levélküldeményeket a Bizottság Főtitkárságának központi irodájába kell küldeni, a következő címre:

                              European Commission

                              Secretariat-General

                              1049 Bruxelles/Brussel

                              BELGIQUE/BELGIË

                  b)

                  a GSA esetében a levélküldeményeket a következő címre kell küldeni:

                              GSA

                              Local Security Officer

                              Rue de la Loi/Wetstraat 56

                              1049 Bruxelles/Brussel

                              BELGIQUE/BELGIË

            (2)   Az (1) bekezdéstől eltérve szervezési okokból az egyik féltől származó olyan levél, amely kizárólag e fél meghatározott illetékes tisztviselői, szervei vagy szolgálatai számára férhető hozzá, címezhető kifejezetten és kizárólagosan a másik fél fogadóként megjelölt, meghatározott illetékes tisztviselői, szervei vagy szolgálatai számára, figyelemmel azok hatáskörére, és a „szükséges ismeret” elvének megfelelően. Ilyen esetben:

                  a)

                  a Bizottság számára a GSA az ilyen levelet közvetlenül a Bizottság illetékes tisztviselői, szervei vagy szolgálatai helyi irodájába küldi vagy a Bizottság Főtitkárságának központi irodája közvetítésével küldi meg, amennyiben az illetékes tisztviselők, szervek vagy szolgálatok nem rendelkeznek helyi irodával;

                  b)

                  a GSA esetében az ilyen levelet a GSA biztonsági főosztálya közvetítésével kell továbbítani.

            8. cikk
      E megállapodás végrehajtását a GSA vezérigazgatója és az Európai Bizottság Biztonsági Igazgatóságának igazgatója felügyeli.
      9. cikk
      (1)   E megállapodás végrehajtása érdekében a (2) és a (3) bekezdésben megjelölt hatóságok biztonsági előírásokat fogadnak el annak érdekében, hogy megállapítsák az e megállapodás alapján átadott vagy kicserélt minősített információk kölcsönös védelmére és biztosítására vonatkozó szabályokat.
      (2)   A GSA biztonsági főosztálya a GSA vezérigazgatójának irányítása alatt és nevében kidolgozza azokat a biztonsági előírásokat, amelyek az e megállapodás értelmében a GSA részére átadott vagy azzal kicserélt minősített információk védelme és biztosítása érdekében szükségesek.
      (3)   A Bizottság biztonsági kérdésekért felelős tagjának felügyelete alatt eljárva a Bizottság Biztonsági Igazgatósága felel azért, hogy kidolgozza az e megállapodás alapján átadott vagy kicserélt minősített információknak a Bizottságon és annak helyiségein belüli védelmét és biztosítását szolgáló biztonsági szabályokat.
      (4)   A GSA esetében az (1) bekezdésben említett biztonsági előírásokat a GSA igazgatási tanácsának jóvá kell hagynia.
      10. cikk
      A 9. cikkben említett hatóságok kidolgozzák az e megállapodás hatálya alá tartozó minősített információk bizonyított veszélyeztetése vagy ennek gyanúja esetén követendő eljárásokat, ideértve a másik fél értesítését a helyzetről és a meghozott intézkedésekről.
      11. cikk
      A felek maguk viselik a megállapodás végrehajtásából fakadó költségeiket.
      12. cikk
      A Bizottság és a GSA között az e megállapodás értelmezése vagy alkalmazása kapcsán felmerült vitákat a felek közötti tárgyalás útján kell rendezni.
      13. cikk
      (1)   Ez a megállapodás az azt követő hónap első napján lép hatályba, amelyben a felek kölcsönösen értesítették egymást az ehhez szükséges belső eljárásaik lezárultáról.
      (2)   A felek értesítik egymást szabályaik minden olyan változásáról, amely veszélyeztetheti az e megállapodással érintett minősített információk védelmét.
      (3)   E megállapodás bármely fél kérelmére felülvizsgálható és adott esetben módosítható.
      (4)   Ez a megállapodás kizárólag írásban és a felek közös megegyezésével módosítható. A módosítás az (1) bekezdésben meghatározott kölcsönös értesítéssel lép hatályba.
      (5)   Ez a megállapodás határozatlan időtartamra szól. A megállapodást a másik félhez intézett írásos felmondó nyilatkozat útján bármely fél bármikor felmondhatja. A felmondás az erről szóló értesítés másik fél általi kézhezvételének időpontjától számított hat hónap elteltével lép hatályba. A felmondás azonban nem érinti az e megállapodás rendelkezései alapján korábban vállalt szerződéses kötelezettségeket. Különösen biztosítani kell az e megállapodás alapján átadott vagy kicserélt valamennyi minősített információ e megállapodás rendelkezéseinek megfelelő védelmét mindaddig, amíg a fogadó fél az átadó fél kérésére a minősített információt annak vissza nem szolgáltatja.
      (6)   Ez a megállapodás két angol nyelvű példányban készült.

         Fentiek hiteléül a megállapodást a megfelelően felhatalmazott alulírottak kézjegyükkel látták el.
         Kelt Brüsszelben, 2009. november 11-én.

               a Bizottság részéről

               a főigazgató

            Matthias RUETE

               az Európai GNSS Ellenőrző Hatóság részéről

               a vezérigazgató

            Pedro PEDREIRA